Source: http://docplayer.fi/2513176-Tupakkapoliittisia-lakimuutoksia-ja-toimia-valmistelevan-tyoryhman-loppuraportti.html
Timestamp: 2017-12-16 09:44:10+00:00
Document Index: 8201716

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'tuomioistuin ', 'kko ']

Tupakkapoliittisia lakimuutoksia ja toimia valmistelevan työryhmän loppuraportti - PDF
Download "Tupakkapoliittisia lakimuutoksia ja toimia valmistelevan työryhmän loppuraportti"
Minna Juusonen
1 Tupakkapoliittisia lakimuutoksia ja toimia valmistelevan työryhmän loppuraportti
4 So s i a a l i - j a t e r v e y s m i n i s t e r i ö l l e Sosiaali- ja terveysministeriö asetti tupakkapoliittisia lakimuutoksia ja toimia valmistelevan työryhmän. Toimeksiantonsa mukaisesti työryhmä on valmistellut ehdotuksensa toimenpiteistä tupakoinnin vähentämisestä annetun lain muuttamiseksi ja tehnyt ehdotuksia muista tarpeellisista tupakkapoliittista toimista. Työryhmän on ehdottanut tupakkalakiin muutoksia, joilla voidaan rajoittaa hallitusohjelman mukaisesti tupakkatuotteiden saatavuutta, tehostaa valvontaa ja suunnata ennaltaehkäiseviä toimia erityisesti lapsiin ja nuoriin. Hallitusohjelman lisäksi ehdotusten lähtökohtina ovat olleet Suomen ratifioima tupakoinnin torjuntaa koskeva Maailman terveysjärjestön puitesopimus ja Euroopan Yhteisön tupakoinnin sääntely ja tupakkapolitiikan kehittäminen.
5 Työryhmän puheenjohtajana on toiminut valtiosihteeri Ilkka Oksala sosiaali- ja terveysministeriöstä. Jäseninä ovat olleet hallitusneuvos Irmeli Virtaranta valtiovarainministeriöstä, neuvotteleva virkamies Olli Simonen sosiaali- ja terveysministeriöstä, ympäristöterveyspäällikkö Merja Vuori Sosiaali- ja terveydenhuollon tuotevalvontakeskuksesta, asiantuntijalääkäri Antero Heloma Kansanterveyslaitoksesta, johtava terveystarkastaja Leea Kultanen Helsingin kaupungin ympäristökeskuksesta, toimitusjohtaja Osmo Laine Päivittäistavarakauppa ry:stä, lakiasiainjohtaja Helena Pollari Matkailu- ja Ravintolapalvelut ry:stä, toiminnanjohtaja Pertti Paakkinen, Hengitysliitto Heli ry:stä, ylilääkäri Matti Rautalahti Suomen Syöpäyhdistys ry:stä, viestinnän tutkija Sanna-Mari Salomäki Konseptikehitys Kuule Oy:stä. Työryhmän sihteereinä ovat toimineet toiminnanjohtaja Mervi Hara Suomen ASH ry:stä, ylitarkastaja Reetta Honkanen Sosiaali- ja terveydenhuollon tuotevalvontakeskuksesta ja finanssisihteeri Jenni Oksanen valtiovarainministeriöstä. Sosiaali- ja terveydenhuollon tuotevalvontakeskus on valmistellut työryhmän käyttöön liitteenä olevan nuuskaraportin. Työryhmä on kuullut asiantuntijoina tutkija Satu Helakorpea Kansanterveyslaitokselta, tutkintapäällikkö Esko Hirvosta Tullihallituksesta, asiamies Asta Mörskyä Tupakkateollisuusliitto ry:stä, toimitusjohtaja Kari Heikkilää Altadis Finland Oy:stä, toimitusjohtaja Janne Mansukoskea British American Tobacco Nordic Oy:stä, yhteiskuntasuhde- ja viestintäjohtaja Lauri Mäkistä British American Tobacco Nordic Oy:stä, johtaja Perttu Ratilaista Philip Morris Finland Oy:stä, toimitusjohtaja Timo Lappia Mara ry:stä ja johtaja Hans Ahlströmiä Suomen Varustamot ry:stä. Ilkka Oksala Irmeli Virtaranta Olli Simonen Merja Vuori Antero Heloma Leea Kultanen Osmo Laine Helena Pollari Pertti Paakkinen Matti Rautalahti Sanna Salomäki Mervi Hara Reetta Honkanen Jenni Oksanen
8 3 SISÄLLYSLUETTELO SOSIAALI - JA TERVEYSMINISTERIÖLLE JOHDANTO YLEISPERUSTELUT KESKEISET ESITYKSET 14 OSMO LAINE: ERIÄVÄ MIELIPIDE HELENA POLLARI: ERIÄVÄ MIELIPIDE LIITE: NUUSKARAPORTTI... 54
10 5 1. JOHDANTO Sosiaali- ja terveysministeriö asetti tupakkapoliittisia lakimuutoksia ja toimia valmistelevan työryhmän valmistelemaan pääministeri Matti Vanhasen II hallituksen hallitusohjelman mukaisia ja muita tarpeellisia tupakkapoliittisia lakimuutoksia ja toimia. Toimeksiannon tausta ja tavoitteet Hallitusohjelman mukaan tupakkalakia uudistetaan rajoittamalla tupakkatuotteiden saatavuutta, tehostamalla valvontaa ja suuntaamalla ennaltaehkäiseviä toimia erityisesti lapsiin ja nuoriin. Suomi on ratifioinut joulukuussa 2004 tupakoinnin torjuntaa koskevan Maailman terveysjärjestön puitesopimuksen, joka on otettava huomioon tupakkalakia muutettaessa samoin kuin Euroopan yhteisöjen tupakkapolitiikan ja tupakkaverotuksen säätelyn kehittyminen. Markkinoille on tulossa täysin uudenlaisia tupakka- ja niihin rinnastettavia tuotteita, joiden markkinoille tuloa on tarpeen säädellä terveysvaarojen ehkäisemiseksi. Tupakkalain uudistamisen ensimmäisenä vaiheena annettiin lakiesitys tupakkatuotteiden vähittäismyynnin luvanvaraistamisesta, savukkeiden ja irtotupakan vähittäismyyntipakkausten pienimmästä koosta, savukkeiden itsestään palamista koskevista paloturvallisuusvaatimuksista ja valvontakäytäntöjen ja syytteen nosto-oikeuksien selkeyttämisestä. Hallitusohjelman mukaisesti tupakan valmisteveroja korotetaan terveyden edistämiseksi. Tupakkaverolain 1 :n mukaan (1470/1994) tupakkaveron tarkoituksena on muun ohella edistää tupakoinnin vähentämistä. Tupakkatuotteiden hintojen korottaminen on tehokkain keino vähentää koko väestön, mutta erityisesti vähiten koulutusta saaneen väestönosan ja nuorten tupakointia. Savukkeiden valmisteveroja on korotettu viimeksi vuonna 1996 ja muiden tupakkatuotteiden vuonna Käytännössä tupakkatuotteiden ostovoimaan suhteutetut hinnat ovat laskeneet tuntuvasti viimeisen kymmenen vuoden aikana vastoin tupakkaverolain terveystavoitetta. Tupakkatuotteiden verotuksen rakenteiden ja minimiverotuksen muuttamista valmistellaan Euroopan yhteisössä. Valmistelun yhtenä lähtökohtana on terveyden edistäminen. Työryhmä luovutti tupakkatuotteiden verotusta kokevan väliraporttinsa peruspalveluministeri Paula Risikolle toukokuun alussa Toimeksiannon tavoitteet Tavoitteena oli tupakkatuotteiden käytöstä aiheutuvien terveydellisten ja yhteiskunnallisten haittojen vähentäminen hallitusohjelman mukaisesti ottaen samalla huomioon kansainväliset sitoumukset ja tupakkalain uudistustarpeet. Lisäksi tavoitteena oli tupakkatuotteiden hintojen tuntuva korottaminen ja hintasuhteiden tarkistaminen terveystavoitteisesti tupakkatuotteiden valmisteveroja korottamalla ja verotuksen rakenteita muuttamalla. Edelleen hintojen noususta aiheutuvaa laitonta maahantuontia ja myyntiä pyrittiin ehkäisemään. Samalla otettiin huomioon ja arvioidaan yhteisölainsäädännön ja meneillään olevien muutosten mahdollisesti edellyttämien toimien vaikutukset.
11 6 Työryhmän tehtävänä oli valmistella hallituksen esityksen muotoon tavoitteiden mukainen ehdotus toimenpiteistä tupakoinnin vähentämisestä annetun lain muuttamiseksi ja tehdä ehdotuksia muista tarpeellisista tupakkapoliittisista toimista. Työryhmä arvioi myös ehdotettujen toimenpiteiden vaikutuksia väestön tupakointiin. Työryhmän tehtävänä lisäksi oli valmistella tavoitteiden mukainen ehdotus tupakkaveron korottamisesta ja rakenteellisista muutoksista sekä erilaisista toimenpiteistä hinnan korotuksista aiheutuvan tupakkatuotteiden laittoman kaupan ja myynnin uhkan estämiseksi ja ottaen valmistelussa huomioon myös mahdolliset yhteisölainsäädännön vaatimukset. Loppuraportti tuli asettamispäätöksen mukaan antaa mennessä. Työryhmä sai työlleen jatkoaikaa saakka. Työryhmä on kokoontunut 21 kertaa. Tämä on työryhmän loppuraportti, joka on valmisteltu työryhmän asettamispäätöksen mukaisesti.
12 7 2. YLEISPERUSTELUT Tupakoinnin torjuntaa koskevan Maailman terveysjärjestön (WHO) puitesopimuksen mukaan tupakkatuotteet ovat pitkälle kehitettyjä tuotteita, jotka aiheuttavat ja ylläpitävät riippuvuutta. Niiden sisältämät monet ainesosat ja palamistuotteet ovat farmakologisesti aktiivisia, myrkyllisiä, perimän muutoksia aiheuttavia ja syöpävaarallisia. Tupakkatuotteiden käyttö ja tupakansavulle altistuminen aiheuttaa kuolemia, sairauksia ja toimintakyvyttömyyttä. Tupakointi lisää suuresti riskiä sairastua muun muassa keuhkosyöpään, ylempien hengitysteiden syöpiin, keuhkoahtaumatautiin ja sepelvaltimotautiin. Kansanterveyslaitoksen aikuisväestön terveyskäyttäytymistä koskevan tutkimuksen mukaan vuonna 2007 miehistä tupakoi päivittäin 26 prosenttia ja naisista 17 prosenttia. Miesten tupakoinnin yleisyys on laskenut selvästi 1950-luvun korkealta tasolta, naisten tupakointi on pysynyt kansainvälisesti alhaisena. Tupakka tappaa joka toisen pitkäaikaisen käyttäjänsä. Tupakointi aiheuttaa Suomessa joka vuosi ennenaikaista kuolemaa. Kuolemista puolet tapahtuu työiässä. Tupakoitsijan elinikä lyhenee keskimäärin 20 vuotta, jos tupakointi on aloitettu kasvuiässä lapsena ja nuoruudessa. Tupakointi onkin tärkein yksittäinen, täysin ehkäistävissä oleva sairauksien ja ennenaikaisen kuolleisuuden aiheuttaja. Tupakan nikotiini ja muut sen kaltaiset yhdisteet muuttavat pysyvästi aivojen rakennetta ja aiheuttavat voimakkaan elinikäisen riippuvuuden nikotiinista. Tärkeimpiä syitä ehkäistä tupakan käytön aloitusta on se, että ehkäisy on paljon helpompaa kuin tupakan käytön lopettaminen. Kansanterveyslaitoksen tekemien tutkimusten mukaan valtaosa tupakoivista (miehistä 76 prosenttia ja naisista 86 prosenttia) on huolissaan tupakoinnin vaikutuksesta terveyteensä. Lisäksi suurin osa (60 prosenttia) kertoo haluavansa lopettaa tupakoinnin. Vain 8 prosenttia ilmoittaa, etteivät he halua lopettaa. Tupakointi on erityisesti huonoimmassa sosioekonomisessa asemassa olevien suomalaisten terveysongelma. Kun vuonna 2007 ylemmistä toimihenkilömiehistä tupakoi päivittäin 11 prosenttia ja -naisista 8 prosenttia, työntekijämiehistä päivittäin tupakoivia oli 31 prosenttia ja -naisista 19 prosenttia. Työttömistä miehistä tupakoi päivittäin 38 prosenttia ja naisista 28 prosenttia. Työttömistä vuotiaista miehistä päivittäin tupakoivien osuus oli jopa 63 prosenttia. Terveyserojen kaventamishankkeessa on todettu, että 25-vuotias suomalainen elää terveenä 13 vuotta pitempään, jos hän on suorittamassa korkea-asteen tutkintoa tai on sen jo saavuttanut kuin jos hän on jättänyt opiskelut perusasteen suorittamisen jälkeen. Sairaita elinvuosia alimpaan koulutusryhmään kuuluvalla miehellä on noin kuusi enemmän kuin ylimmän koulutusryhmän miehellä. Naisilla vastaava ero on peräti yhdeksän vuotta. Tulevaisuuden merkittävät terveyserot rakentuvat jo lapsuus- ja nuoruusiässä. Kouluterveyskyselyn mukaan vuonna 2008 ammattikoululaisista 40 prosenttia tupakoi päivittäin, lukiolaisista
13 8 11 prosenttia. Koska tupakoinnista aiheutuvat sairaudet näkyvät yleensä vasta vuoden kuluttua aloittamisesta, tänään rakentuvat terveyserot näkyvät vielä vuonna Tuloksellisessa tupakoinnin vähentämistyössä tarvitaan monia yhtäaikaisia toimia. On tärkeää panostaa sekä tupakoinnin aloittamisen ehkäisyyn että tupakoinnin lopettamisen tukemiseen. Lainsäädännöllisillä toimenpiteillä voidaan vaikuttaa erityisesti elinympäristöjen tupakoimattomuuteen. Samanaikaisesti tulee kuitenkin varmistaa, että asiantuntevaa tupakoinnin lopettamisen tukea on helposti saatavilla sekä aikuisille että nuorille. Lisäksi tarvitaan jatkuvaa ja tehokasta työtä lasten ja nuorten sekä aikuisten tietojen ja taitojen kartuttamiseksi. Nuorten tupakointi Nuorten päivittäinen tupakointi on vähentynyt tasaisesti 2000-luvulla. Tästä huolimatta vuotiaiden suomalaisnuorten savukkeiden polttaminen on kansainvälisissä vertailuissa muita yleisempää. Suomalainen nuori myös aloittaa tupakoinnin nuorempana kuin ikätoverinsa muualla maailmassa, keskimäärin 14-vuotiaana. Nuorten terveystapatutkimuksen mukaan vuotiaista pojista 19 prosenttia ja tytöistä 20 prosenttia käytti päivittäin tupakkatuotteita vuonna Poikien tupakoinnin yleisyys on laskenut hitaasti 1990-luvun alusta lähtien. Tytöillä kehitys on ollut päinvastainen. Tyttöjen tupakointi lähti lievään nousuun 1980-luvun loppupuolella, ja nousu on jatkunut tasaisesti sen jälkeen. Tytöt ohittivat tupakoinnin yleisyydessä pojat 1999, ja syntynyt ero säilyy edelleen, vaikka vuonna 2007 tyttöjen tupakointi laski edellisvuodesta. Nuorten tupakoinnin sosioekonomiset erot ovat samanlaisia kuin työikäisten. Erityisen voimakkaasti nuorten tupakointi vaihtelee nuoren oman koulutuksen tai koulumenestyksen mukaan; ammatillisissa oppilaitoksissa opiskelevien tupakoinnin yleisyys on nelinkertainen lukiolaisiin verrattuna. Nuorten tupakoimattomuuden edistäminen on yksi merkittävimmistä tavoista edistää väestön terveyttä, pienentää terveydenhuollon kokonaismenoja ja kaventaa väestöryhmien välisiä terveyseroja. Tupakointi on nuoruudessa usein myös tyypillinen terveydellisen riskikäyttäytymisen ensiaskel, ja se voi olla oire psyykkisestä huonovointisuudesta ja syrjäytymisvaarasta. Terveys 2015 kansanterveysohjelman yhtenä keskeisenä tavoitteena on, että vuotiaista nuorista alle 15 prosenttia tupakoi vuoteen 2015 mennessä. Nuorten tupakoinnin aloittamisen ehkäisyyn ja tupakoinnin lopettamisen tukemiseen on pyrittävä sekä itse nuorten tupakointiin kohdistetuilla toimenpiteillä että tupakoinnin taustatekijöihin vaikuttamalla. Lapset alkavat todennäköisemmin tupakoida, jos heidän vanhempansa tupakoivat. Aikuisten tupakoinnin lopettamisen tukeminen on siten merkityksellistä myös nuorten tupakoinnin ehkäisyn ja tupakoinnin vähentämisen kannalta. Nuorten tupakoimattomuuden edistämisen kannalta on tärkeää rajoittaa tupakkatuotteiden saatavuutta ja myös muuten taata lapsille ja nuorille tupakoimattomuutta edistävä elinympäristö. Edel-
14 9 leen tulee pyrkiä kartuttamaan lasten ja nuorten tietoja ja taitoja sekä pyrkiä vahvistamaan lasten ja nuorten tupakoimattomuutta edistäviä asenteita ja mielikuvia. Tupakoinnin lopettamista tukevien palveluiden pitää olla helposti myös nuorten saatavilla. Nuoret pitävät usein omaa tupakointiaan väliaikaisena. Syöpäjärjestöjen teettämän tutkimuksen mukaan puolet tupakoivista nuorista suunnittelee lopettavansa piakkoin. Nopeasti kehittyvä riippuvuus ja lopettamisen vaikeus tulevat kuitenkin monelle nuorelle yllätyksenä. Nuuskan käyttö Suomessa Nuuskan terveysvaikutuksia on tutkittu vähän tupakan polttamiseen verrattuna ja pitkäaikaisseuranta-aineistoja on vain muutama. Tietoa puuttuu erityisesti nuorena aloitetun nuuskan käytön vaikutuksista terveyteen. Nuuskan käyttö aiheuttaa fyysisen riippuvuuden, jonka synnyssä keskeinen aine on nikotiini, jota on kaikissa tupakkatuotteissa. Nuuskasta nikotiini imeytyy hieman hitaammin kuin tupakan savusta, mutta pitoisuus veressä pysyy pidempään ja korkeampana. Suussa käytettävä tupakka tuo elimistöön enemmän nikotiinia kuin savuke, minkä vuoksi nikotiiniriippuvuus syntyy nopeasti. Suomessa käytettävä ruotsalainen kostea nuuska sisältää ainakin 2500 kemiallista ainetta. Noin puolet nuuskasta on tupakkaa, jonka lisäksi nuuskassa on muun muassa raskasmetalleja ja jäänteitä tuholais- ja kasvimyrkyistä. Kansainvälinen syöväntutkimuslaitoksen, IARC:in, mukaan nuuska sisältävää 28 syöpää aiheuttavaa ainetta. Kaikki suussa käytettävät tupakkatuotteet lisäävät suu- ja haimasyövän riskiä. Tällaisia tuotteita käyttävän henkilön verestä, virtsasta ja haimanesteestä voidaan osoittaa suussa käytettävän tupakan syöpää aiheuttavien kemikaalien jäämiä. Lisäksi heidän saamansa nitrosoamiinimäärät ylittävät moninkertaisesti elintarvikkeista saadun päivittäisen nitrosoamiinikuormituksen. Syöpävaaralliset aineet kulkeutuvat suussa käytettävästä tupakasta koko elimistöön. Suomen Lääkärilehdessä 48/2008 julkaistussa artikkelissa pohjoismaiset kansanterveyttä edistävien laitosten johtajat tiivistävät nykytietämyksen nuuskan terveysvaikutuksista seuraavasti: Nuuskaaminen lisää palautuvia ja palautumattomia muutoksia suun limakalvoissa, aiheuttaa haima-, ruokatorvi- ja vatsasyöpää, kasvattaa tappavien infarktien ja aivohalvausten vaaraa sekä kohottaa verenpainetta. Lisäksi on viitteitä siitä, että nuuskaaminen lisää diabeteksen, metabolisen oireyhtymän, ennenaikaisen synnytyksen, alhaisen syntymäpainon ja raskausmyrkytyksen riskiä. Aikuisten nuuskaaminen lisää myös lasten nuuskaamisen riskiä. Kouluterveyskyselyn perusteella nuuskakokeilut ja nuuskan päivittäinen käyttö on ollut peruskoulun oppilaiden joukossa korkeimmillaan vuonna 2000, minkä jälkeen nuuskan käyttö vähentyi vuoteen 2004 asti. Tämän jälkeen nuuskan käyttö on peruskoululaisten keskuudessa lähtenyt taas kasvuun, mutta se ei kuitenkaan vielä ole kasvanut vuoden 2000 tasolle. Nuuskan päivittäinen käyttö on peruskoululaisten poikien joukossa vuosien välillä vaihdellut 1,8-3,5 prosentin ja silloin tällöin käyttö 6,7-11,6 prosentin välillä. Pienimmillään peruskoululaisten poikien nuuskaaminen on ollut vuonna 2004 (päivittäinen 1,8 prosenttia ja silloin tällöin 6,7 prosenttia) ja suurimmillaan vuonna 2000 (3,5 prosenttia, 11,6 prosenttia). Vuonna 2008 peruskoulussa opiskelevista pojista nuuskaa on käyttänyt päivittäin 2,6 prosenttia ja silloin
15 10 tällöin 9,1 prosenttia. Peruskoululaisten tyttöjen osalta päivittäinen nuuskaaminen on pysytellyt 0,2-0,4 prosentin välillä ja silloin tällöin nuuskaaminen 0,8-2,5 prosentin välillä. Lukiolaisten nuuskan käyttötottumuksissa on havaittavissa samankaltainen trendi kuin peruskoululaisten nuuskan käyttötottumuksissa: nuuskan käyttö on vähentynyt vuosien välillä ja lähtenyt sen jälkeen taas kasvuun. Toisin kuin peruskoululaisten kohdalla, lukiolaisten osalta nuuskan käyttö on vuonna 2008 yleisempää kuin vuonna Vuonna 2008 lukiolaisista 1,7 prosenttia käytti nuuskaa päivittäin ja 5,4 prosenttia satunnaisesti. Lukiolaisten poikien osalta päivittäinen nuuskaaminen on vuosien aikana vaihdellut 2,5-3,8 prosentin välillä ja silloin tällöin nuuskaaminen 7,5-10 prosentin välillä. Tarkasteluvälin korkeimmat arvot ovat vuodelta Lukiolaisten tyttöjen osalta nuuskan satunnainen käyttö on lisääntynyt viimeisten neljän vuoden aikana 0,5 prosentista 2 prosenttiin, mutta päivittäinen nuuskan käyttö on pysynyt samalla tasolla (0,1 prosenttia) koko 2000-luvun ajan. Ammattioppilaitosten osalta Kouluterveyskysely toteutettiin ensimmäisen kerran vuonna Ammattioppilaitoksen pojista päivittäin nuuskaa käyttävien osuus oli 3,8 prosenttia ja silloin tällöin käyttävien osuus 13,3 prosenttia. Ammattioppilaitoksessa opiskelevista tytöistä nuuskaa vuonna 2008 käytti päivittäin 0,1 prosenttia ja silloin tällöin 2,5 prosenttia. Yhteensä ammattioppilaitoksen opiskelijoista vuonna 2008 nuuskaa käytti päivittäin 2,2 prosenttia ja silloin tällöin 8,5 prosenttia. Vaikka nuuskan myynti ja maahantuonti elinkeinotoiminnassa on Suomessa kielletty, nuoret ilmoittavat Nuorten terveystapatutkimuksessa ostaneensa nuuskaa myös Suomesta, mm. kaupoista ja kioskeista. Kansanterveyslaitoksen Aikuisväestön terveyskäyttäytymistutkimuksen aineistossa vuonna 2007 päivittäin nuuskaa käytti vuotiaista miehistä 1,7 prosenttia. Vuosina päivittäin nuuskaavien miesten osuus vaihteli 1,2 (2002) - 2,5 (2004) prosenttiin, mutta mitään selkeää nousevaa tai laskevaa trendiä ei ole havaittavissa. Kuitenkin keskimäärin päivittäinen nuuskaaminen oli miehillä vuosina jonkin verran yleisempää kuin vuosina Satunnaisesti nuuskaavien miesten osuus olit 2,5 prosentin luokkaa paitsi vuonna 2000, jolloin se oli vain 1,6 prosenttia. Aikuisväestön terveyskäyttäytymistutkimuksen -tulokset viittaavat siihen, että päivittäinen nuuskaaminen on miehillä suhteellisen vähäistä esimerkiksi Ruotsiin verrattuna, ja naisten päivittäinen nuuskaaminen on lähes olematonta, 0,1-0,2 prosentin luokkaa. Minkään yllä mainitun tutkimuksen tulokset eivät viittaa siihen, että EU-nuuskakielto olisi vähentänyt nuuskan käyttöä Suomessa, mutta käyttö ei kokonaisuudessaan ole kovin laajaa ja se on keskittynyt nuoriin miehiin. Nuuskaa käytetään usein rinnakkain savukkeiden kanssa. Nuuskan käyttö Pohjoismaissa Vuonna 2006 norjalaismiehistä 11 prosenttia käytti nuuskaa päivittäin ja 7 prosenttia silloin tällöin. Naisilla nuuskan käyttäminen on harvinaista: vain alle 1 prosenttia käytti nuuskaa päivittäin. Norjassa savukkeiden polttamisen yleisyys on laskenut vuotiaiden miesten keskuu-
16 11 dessa vuodesta 1973 vuoteen Samanaikaisesti nuuskan käyttö on lisääntynyt, erityisesti 2000-luvulla. Tupakkatuotteiden kokonaiskulutus on täten aikuisilla miehillä pysynyt lähes ennallaan. Norjassa erityisesti nuorten (16-24-vuotiaat) miesten nuuskan käyttö on lisääntynyt merkittävästi vuodesta Koska nuuskan käytön yleistyminen on suurempaa kuin savukkeiden polttamisen väheneminen, joten tupakkatuotteiden kokonaiskulutus on nuorilla miehillä kasvanut. Tanskassa erilaisten nuuskatuotteiden myynti on muutoin sallittua, paitsi EU:n säännösten kieltämän ruotsalaistyylisen nuuskan osalta. Tanskassa vain 1,5 prosenttia kansalaisista käyttää erilaisia nuuskatuotteita eikä nuuskatuotteiden kulutus ole ollut kasvava ongelma. Suurin osa tanskalaisista nuuskan käyttäjistä on miehiä. Islannissa nuuska on kiellettyä, mutta silti vuotiaiden miesten joukossa nuuskaa käyttää päivittäin 7,2 prosenttia ja satunnaisesti 8,7 prosenttia. Ruotsissa miesten nuuskan käyttö on savukkeiden polttamista yleisempää: vuonna 2006 miehistä noin 21 prosenttia ja naisista noin 4 prosenttia käytti nuuskaa päivittäin. Tupakkatuotteita käytti ruotsalaisista aikuisista miehistä 32 prosenttia ja naisista 19 prosenttia. Pelkästään nuuskaa käyttävien aikuisten määrä on Ruotsissa pysynyt muutamien viime vuosien aikana melko vakaana. Savukkeiden polttaminen vähenee Ruotsissa, koska yhä harvemmat nuoret polttavat. Miesten keskuudessa ei-koskaan tupakkaa polttaneiden osuudet ovat selvästi lisääntyneet. Naisten kohdalla ei-koskaan tupakkaa polttaneiden osuus on pysynyt suunnilleen ennallaan, mutta tupakoinnin lopettaminen on yleistynyt. Suomen Lääkärilehdessä 48/2008 julkaistussa artikkelissa viiden pohjoismaisen kansanterveyttä edistävien laitosten johtajat toteavat yksiselitteisesti, ettei nuuska ole tupakasta vieroituksen väline. Tieteellistä dokumentaatiota nuuskan tehosta tupakasta vieroituksessa ei ole olemassa. Yhden tupakkatuotteen korvaaminen toisella ei johda tupakoinnin lopettamiseen. Tupakasta vieroitukseen löytyy näyttöön perustuvia menetelmiä. Nikotiinikorvausvalmisteet eivät sisällä syöpävaarallisia aineita kuten nuuska. Veren nikotiinipitoisuus jää nikotiinivalmisteilla alhaisemmaksi kuin nuuskaa käytettäessä. Nuuskaan syntyy siten helpommin riippuvuus kuin nikotiinivalmisteisiin. Myös kehittymässä olevia ja vastikään havaittuja terveysriskejä käsittelevä Euroopan unionin tiedekomitea (SCENIHR, 22nd plenary on 6th February 2008) toteaa tieteellisessä raportissaan, että näyttö nuuskan tehosta tupakoinnin lopettamisessa muihin lopettamisen apukeinoihin verrattuna on riittämätön. Altistuminen ympäristön tupakansavulle Kansanterveyslaitoksen mukaan suomalaisten altistuminen ympäristön tupakansavulle työpaikoilla väheni huomattavasti vuoden 1995 tupakkalain uudistuksen jälkeen. Senkin jälkeen tupakoimattomien altistus on hieman vähentynyt, ja tupakoivilla miehillä altistumisen väheneminen on edelleen jatkunut. Vuonna 2007 muista kuin päivittäin tupakoivista miehistä 7 prosenttia ja naisista 3 prosenttia työskentelee tupakansavuisissa työtiloissa vähintään tunnin ajan. Päivittäin
17 12 tupakoivista työssä käyvistä miehistä 21 prosenttia ja naisista 11 prosenttia ilmoitti oleskelevansa tunnin ajan päivittäin vuonna Nuorten terveystapatutkimuksen mukaan vähintään tunnin päivässä tupakansavulle altistuneiden vuotiaiden nuorten osuus väheni vuosien 1991 ja 2007 välillä kaikissa ikä- ja sukupuoliryhmissä. Lasku tasaantui vuosien 2005 ja 2007 välillä vuotiailla sekä 16-vuotiailla. Pitkäaikainen oleskelu tupakansavussa (päivittäin 1-5 tuntia tai enemmän) vähentyi huomattavasti vuodesta 1991 vuoteen Kuitenkin noin 5 prosenttia 14-vuotiaista ja 1-2 prosenttia 12- vuotiaista oleskelee edelleen vähintään tunnin päivässä tupakansavuisissa tiloissa. Kahden viime vuoden aikana altistumisen väheneminen on joissakin ikäryhmissä pysähtynyt. Syöpäjärjestöjen teettämän tutkimuksen mukaan edelleen pieni osa tupakoivista vanhemmista polttaa sisätiloissa (3 prosenttia) tai autossa (9 prosenttia) lapsen läsnä ollessa. Huomattavasti useampi, kolme neljästä, polttaa ulkona lapsen läsnä ollessa. Vaikka ympäristön tupakansavu on kansainvälisen syöväntutkimuslaitoksen ja monen muun tutkimusyksikön analyysien perusteella luokiteltu syöpävaaralliseksi aineeksi, pienten lasten altistumista ympäristön tupakansavuille erittäin suuressakin määrin erilaisissa tiloissa ja alueilla ei ole täysin estetty. Tutkimusnäyttöä terveydelle vaarallisesta altistumisen tasosta esimerkiksi henkilöautoissa on saatavissa ulkomaisista tutkimuksista. Tupakoinnin kustannukset Tupakoinnista aiheutuvien kustannusten arviointi rajoittuu yleensä vain terveydenhuollon kustannusten arviointiin. Paitsi välittömiä terveydenhuollon kustannuksia, tupakoinnin aiheuttamista kuolemista ja sairauksista aiheutuu työpanosten ja verotulojen menetyksiä ja erilaisia sosiaaliturvamenoja, kuten sairauspäivärahat, työkyvyttömyyseläkkeet ja perhe-eläkkeet. Esitetyillä perusteilla arvioiden tupakoinnista yhteiskunnalle aiheutuvien kustannusten määrä nousee vuosittain 2 miljardiin euroon. Vuotuinen tupakkaveron kertymä on samanaikaisesti noin 600 miljoonaa euroa. Terveydenhuollon suorien kustannusten arvioiminen ei kuitenkaan ole yksiselitteistä, sillä terveys- ja sosiaalipalvelujen päätöksentekorakenteet ja hoitojen saatavuus hämärtävät sairauksien esiintyvyydestä kustannusten syntyyn johtavaa syy-seuraussuhdetta. Maailmanpankin mukaan rikkaissa maissa 6 15 prosenttia kaikista terveydenhuollon kustannuksista johtuu tupakoinnista. STAKESin (Sosiaali- ja terveysalan tutkimus- ja kehittämiskeskus) tekemien arvioiden mukaan tupakoinnista johtuvat suorat terveydenhuollon hoitokustannukset ovat Suomessa väestötasolla noin 246 miljoonaa euroa. Nämä kustannukset liittyvät sydäninfarktien, keuhkosyövän ja keuhkoahtaumataudin hoitoon. Kustannuksista säästyisi 85 prosenttia, jos kaikki tupakoivat lopettaisivat tupakoinnin. Lopettamisella säästyneiden kustannusten osuus on sitä suurempi, mitä nuorempana tupakointi lopetetaan. Valtioneuvoston kanslian vuonna 2007 julkaisemasta terveydenhuollon menojen hillintää koskevasta raportista käy selville, että tupakointiin liittyvien terveysongelmien aiheuttamat kansantalouden tuotantomenetykset ovat noin euroa tupakoijaa kohden 19 vuoden aikana. Työn-
18 13 antajan näkökulmasta työtekijöiden tupakoinnista aiheutuu kustannuksia tupakointiin käytetystä työajasta, ylimääräisten sairauspoissaolojen ohella myös siivous-, tila- ja palovahinkokustannuksina. Yksittäisestä tupakoinnista työaikana aiheutuvista kustannuksista suurin on tupakointiin käytetystä työajasta aiheutuva työn tuottavuuden aleneminen. Työajan menetys arvioidaan säännöllisesti tupakoivan työntekijän kohdalla vähintään yhdeksi tunniksi työpäivässä, vähintään 220 tunniksi vuodessa ja vähintään 27 työpäiväksi vuodessa. Suomessa taloudellista menetystä ei ole arvioitu, mutta eräiden EU-maiden laskelmissa on päädytty euroon vuodessa tupakoivaa työntekijää kohden.
19 14 3. KESKEISET ESITYKSET 3.1. Tupakkatuotteiden näkyvä esilläpito vähittäismyynnissä kielletään 8 a (LUONNOS) Tupakkatuotteiden ja tupakan tuotemerkkien näkyvä esilläpito tupakkatuotteiden vähittäismyynnissä on kielletty. Mitä edellä on säädetty tupakkatuotteiden ja tupakan tuotemerkkien esilläpidosta, ei sovelleta sellaiseen erillisellä sisäänkäynnillä varustettuun pääosin tupakkatuotteita ja tupakointivälineitä myyvään myyntipaikkaan, tupakkakauppaan, jossa myytäviä tupakkatuotteita ei voida nähdä sisäänkäynnin ulkopuolelta ja jonne alle 18-vuotiailta on pääsy kielletty. Tupakkatuotteiden vähittäismyyjä voi 1 momentista poiketen esittää pyynnöstä tupakkatuotteiden ostajalle vähittäismyynnissä myytävänä olevista tupakkatuotteista ja niiden hinnoista luettelon. Luettelon sisällöstä ja ulkoasusta säädetään tarkemmin sosiaali- ja terveysministeriön asetuksella. - Säännös tulisi voimaan kahden vuoden siirtymäajalla Esitys: Tupakkalakia ehdotetaan muutettavaksi siten, että tupakkatuotteita ja niiden tuotemerkkejä ei saisi pitää näkyvästi esillä tupakkatuotteiden vähittäismyynnissä. Tupakkatuotteiden vähittäismyyjä voisi kuitenkin asiakkaan pyynnöstä esittää asiakkaalle listan, jossa ilmoitetaan vähittäismyyntipaikassa myytävien tupakkatuotteiden nimet, vähittäismyyntipakkausten koot ja hinnat. Lista ei saisi olla esillä jatkuvasti, vaan se annettaisiin asiakkaan nähtäväksi ainoastaan pyynnöstä. Listaa ei saisi antaa asiakkaalle mukaan, vaan nähtäväksi antaminen merkitsisi sitä, että lista olisi aina palautettava myyjälle. Listassa saisi ainoastaan olla asetuksessa tarkemmin määritetyllä fontilla, yhdellä värillä ilmoitettuna tuotteen nimi, vähittäismyyntipakkauksen koko ja hinta. Perustelu: Tupakkatuotteiden näkyvän esilläpidon kiellolla tarkoituksena on toimeenpanna Suomen ratifioiman Maailman terveysjärjestön (WHO) tupakoinnin torjuntaa koskevan puitesopimuksen artiklat 13 ja 16 (Valtiosopimukset 27/2005). Sopimuspuolet (161 valtiota) tunnustavat artiklan 13 mukaan, että kattava mainos-, myynninedistämis- ja sponsorointikielto vähentäisi tupakkatuotteiden kulutusta.
20 15 Jokaisen sopimuspuolen on perustuslakinsa tai perustuslaillisten periaatteidensa mukaisesti vähintään rajoitettava (13 artikla 4 c -kohta) sellaisten suorien tai epäsuorien kannustimien käyttöä, jotka yllyttävät yleisöä ostamaan tupakkatuotteita. Artiklan 16 b-kohta kieltää myymästä tupakkatuotteita siten, että ne ovat vapaasti esillä esimerkiksi myymälän hyllyillä. Sopimuspuolten yhteisesti hyväksymissä artiklan 13 toimeenpano-ohjeissa (FCTC/COP/3/22) kohdassa vähittäismyynti ja esillepano (kohdat 12 ja 13) todetaan, että tupakkatuotteiden esilläpito myyntipaikoissa on jo sellaisenaan mainontaa ja myynninedistämistä. Toimeenpano-ohjeen mukaan tupakkatuotteiden esilläpito on yksi tärkeimmistä tupakkatuotteiden ja tupakoinnin myynninedistämiskeinoista, koska se kannustaa tupakkatuotteiden heräteostoihin, luo vaikutelman tupakoinnin yleisyydestä ja sosiaalisesta hyväksyttävyydestä ja vaikeuttaa tupakoitsijaa pysymään lopettamispäätöksessään. Puitesopimuksen toimeenpano-ohjeessa korostetaan lasten nuorten erityistä haavoittavuutta tupakkatuotteiden esilläpidon myynninedistämisvaikutukselle. Toimeenpano-ohjeen kohdan 13 mukaan sopimuspuolten tulisi kieltää tupakkatuotteiden esilläpito ja tupakkatuotteiden näkyvyys tupakkatuotteiden vähittäismyyntipaikoissa sen varmistamiseksi, ettei tupakkatuotteiden myyntipaikoissa ole mitään mainonnallisia elementtejä. Ohjeen mukaan sallittua olisi ainoastaan lista tupakkatuotteista ilman minkäänlaisia mainonnallisia elementtejä. Kiellon tulisi koskea myös laivoja, lentokoneita, satamia ja lentokenttiä. Tupakkatuotteiden mainonta, epäsuora mainonta ja muu myynninedistäminen on ollut kiellettyä Suomessa vuodesta 1976 lähtien. Tupakkatuotteiden tärkeimmäksi markkinointikeinoksi on näin ollen muodostunut tuotteiden pakkaukset sekä pakkauksien esillepano vähittäismyyntipaikassa. Tupakkatuotteiden esillepanon merkitys tupakkateollisuudelle kasvoi myös Suomessa vuoden 1976 jälkeen, kun tupakkatuotteiden mainontakielto astui voimaan. Tupakkatuotteiden pakkausten ja niiden esillepanon avulla luodaan bränditietoutta, etenkin tupakointiaan aloittaville tai sitä harkitseville lapsille ja nuorille. Kun tiedetään, että tupakoitsijat ovat lähes poikkeuksetta merkkiuskollisia, esillepanon tavoite, alaikäisten joukosta tapahtuva asiakashankinta bränditietoutta lisäämällä korostuu. Käytännössä hyvin harvoja kulutushyödykkeitä pidetään myyntipaikoissa yhtä näkyvästi esillä kuin tupakkatuotteita. On yleisesti tiedossa, että minkä tahansa tuotteen näkyvän esilläpidon tarkoituksena on lisätä tuotteen menekkiä. Tupakkatuotteiden, kuten minkä tahansa muunkin tuotteen, mainonta, muu myynninedistäminen ja sponsorointi lisäävät tupakan kulutusta, kun taas kattava tupakkatuotteiden mainonta-, myynninedistämis- ja sponsorointikielto puolestaan vähentävät tupakan kulutusta. 1 Tupakkatuotteiden pakkaukset ovat mainoksia jo sinällään, ja tätä mainontaa vahvistetaan esilläpidossa monin eri tavoin. Asiakkaiden huomiota pyritään herättämään muun muassa asettamalla useita samanlaisia tupakkatuotemerkkipakkauksia vierekkäin niin, että ne muodostavat pinta-alaltaan laajan, värikkään ja tuotemerkkejä toistavan seinämän. Tupakkatuotteet saavat näin laajemman näkyvyyden vähit- 1 US National Cancer Institute, The Role of the Media in Promoting and Reducing Tobacco Use (Tobacco Control Monograph 19, US Department of Health and Human Services, National Institutes of Health, National Cancer Institute, Elokuu 2008)
21 16 täismyyntipaikoissa kuin mitä kysynnän kannalta olisi tarpeellista. Tupakkatuotteiden kysyntää suurempi näkyvyys antaa lapsille ja nuorille virheellisen käsityksen tupakoinnin yleisyydestä ja sosiaalisesta hyväksyttävyydestä, mikä altistaa lapsia ja nuoria tupakoinnin aloittamiselle. 2,3 Kuluttajansuojalain 2 luvun 1 :n mukaan markkinoinnissa ei saa käyttää hyvän tavan vastaista tai sopimatonta menettelyä. Hyvän markkinointitavan vaatimuksia arvioidaan muun muassa sen perusteella, minkälaisia tarpeita eri kuluttajaryhmillä on suojelun suhteen. Alaikäisiin kohdistuvaa markkinointia on kuluttajasuojalain mukaan arvosteltava keskimääräistä tiukemmin, koska alaikäisiä voidaan tietojensa tai kokemustensa rajoittuneisuuden vuoksi pitää tavallista alttiimpana markkinoinnin vaikutuksille. Kuluttajavirasto on päivätyssä kirjeessä (KUV/9877/51/2008) todennut, että hyödykkeen pakkaus on osa markkinointia ja siihen soveltuu kuluttajansuojalain 2 luvun markkinointisäädökset. Tupakkatuotteiden näyttävä esillepano on muuttunut selvästi tuotemainonnaksi. Tuotteiden esilläpito parhaalla myyntipaikalla lisää tupakoitsijoiden heräteostoja ja houkuttelee tupakoinnin lopettaneita ja lopettavia aloittamaan tupakointinsa uudelleen. Eduskunnan sosiaali- ja terveysvaliokunta on mietinnössään (StVM 20/2008vp) ottanut kantaa nuorten tupakoinnin ehkäisemiseen. Valiokunta on todennut, että erityisesti nuorten tupakointiin on pyrittävä vaikuttamaan kaikin keinoin, koska se on tehokkain tapa vaikuttaa tupakoinnin yleisyyteen väestötasolla. Valiokunta on korostanut lasten ja nuorten parissa toimivien tahojen vastuuta vaikuttaa nuorten tupakoinnin ehkäisemiseksi. Se on myös todennut, että vähittäiskaupan tulisi omilla toimillaan, kuten tupakkatuotteiden sijoittelulla, vähentää tupakkatuotteiden näkyvyyttä. Ehdotetusta tupakkatuotteiden näkyvästä esillepanokiellosta poiketen olisi tupakkatuotteita kuitenkin mahdollista pitää edelleen esillä ns. tupakkakaupoissa. Tupakkakaupalla tarkoitetaan erillisellä sisäänkäynnillä varustettua tupakkatuotteiden ja tupakointivälineiden myyntipaikkaa. Tupakkakaupassa myydään pääsääntöisesti ainoastaan tupakkatuotteita ja tupakointivälineitä ja alle 18-vuotiaiden pääsy sinne olisi kielletty. Lisäedellytyksenä säädettäisiin, ettei mitään tupakkatuotteita saisi näkyä sisäänkäynnin ulkopuolelle. Tämä merkitsisi käytännössä sitä, että tupakkatuotteita ei saisi näkyä myyntipaikan ulkopuolelle ovista eikä ikkunoista. Suomalaisista päivittäin tupakoivista 59 prosenttia haluaa Kansanterveyslaitoksen tutkimusten mukaan päästä eroon tupakoinnistaan. Tupakkatuotteiden jatkuva näkeminen muistuttaa tupakoinnista ja täten vaikeuttaa lopettamispäätöksen tekemistä ja siinä pysymistä. Tupakkatuotteiden näkyvän esilläpitokiellon tarkoituksena on tukea tupakoitsijan lopettamispäätöstä. Tutkimusten mukaan tupakoinnin aloittamisen riski lisääntyy, mitä enemmän tupakkatuotteet ovat näkyvillä 4. Tupakkatuotteiden esillepanokielto rajoittaisi tupakkatuotteiden näkyvyyttä niin 2 Wakefield M., Germain, D., Durkin, S., Henriksen, L. An experimental study of effects on schoolchildren of exposure to point-of-sale cigarette advertising and pack displays. Health Education Research 2006; 21(3): Tilson Consulting. Restrictions on the display of tobacco products. Prepared for: Smoke-Free Nova Scotia. August 2004, Thomson G, Edwards R, Hoek J, Gifford H. Evidence and arguments on tobacco retail displays: Marketing an addictive drug to children? NZ Med J: 2008
22 17 lasten ja alaikäisten nuorten kuin aikuistenkin jokapäiväisessä elinympäristössä. Esillepanokiellon tavoitteena on osaltaan vaikuttaa tupakoitsijoiden määrän vähenemiseen Suomessa. Tällä hetkellä tupakkatuotteet ovat pääsääntöisesti sijoitettu vähittäismyyntipisteiden kassalle, mikä mahdollistaa tupakkatuotteiden ja niiden ostotilanteen valvonnan. Tupakkatuotteet ovat yleensä sijoitettuna kassalla silmien korkeudelle, asiakkaiden pakolliselle kulkureitille. Tupakkatuotteiden lisäksi asiakkaiden pakolliselle kulkureitille on usein asetettu lapsille ja nuorille tarkoitettuja tuotteita, kuten makeisia, jäätelöä ja sarjakuva- tai nuorisolehtiä, jotka ohjaavat lapsen katseen tupakkatuotteisiin. Tupakkatuotteiden laaja, näkyvä esilläpito ja läsnäolo jokapäiväisessä elinympäristössä on selkeässä ristiriidassa voimassa olevien mainonta- ja myynninedistämiskieltojen, tupakkatuotteiden myyntikieltojen ja tupakkatuotteissa olevin terveysvaroitusten kanssa. Lapsia ja nuoria houkuttelevien tuotteiden sijoittaminen kiinteästi tupakkatuotteiden viereen luo mielikuvaa tupakoinnin ja tupakkatuotteiden tavallisuudesta, hyväksyttävyydestä ja helposta saatavuudesta sekä lisää lasten ja nuorten tietoutta tupakkatuotteista. Tällainen viesti vaikuttaa lapsen ja nuoren alitajuntaan, muokkaa hänen myönteisyyttään tupakkatuotteisiin ja niiden käyttöön. Tupakointi aloitetaan yleensä nuorena, alle 18-vuoden iässä. Lapsi tai nuori valitsee tuolloin tupakkamerkin tai -brändin, joka on hänelle tuttu ja jonka kautta hän pystyy samaistumaan johonkin, esimerkiksi idoliinsa, malliaikuiseensa, viiteryhmäänsä. Tupakkatuotteiden esilläpidon kieltämisen avulla pyritään tehokkaasti vähentämään lasten ja nuorten tupakkatietoutta ja sitä kautta myös lasten ja nuorten tupakoinnin aloittamista ja tupakointia. Vuonna 2007 tehdyn tutkimuksen mukaan yli puolet tupakoitsijoista ilmoittaa tupakan näkyvän esillepanon vaikeuttaneen tupakoinnin lopettamista. Tutkimuksessa todetaan esillepanon muistuttavan tupakoitsijoita tupakkatuotteiden olemassaolosta ja houkuttelevan impulssiostoihin myös niitä tupakoitsijoita, jotka ovat päättäneet ja yrittävät lopettaa tupakoinnin. 5 Esillepanokiellon yhtenä tavoitteena onkin vähentää tupakkatuotteiden impulssiostojen ja -ostajien määriä. Tämänhetkinen tupakkatuotteiden näkyvä esillepano voi kasvattaa tupakoivien henkilöiden päivittäistä kulutusta, vaikeuttaa tupakoinnin lopettamista ja lisätä impulssiostajien määrää. Tupakkatuotteiden näkyvä esilläpito ei ole tarpeellista, koska tupakoitsija on merkkiuskollinen ja tuntee hyvin useimmat myynnissä olevat tuotemerkit. Korkeintaan 10 prosenttia pitkäaikaisista tupakoitsijoista vaihtaa polttamaansa tupakkatuotemerkkiä 6. Tupakoitsijan olisi ehdotetun säännösmuutoksen perusteella mahdollista saada tupakkatuotteiden myyntipaikasta lista myytävillä olevista tupakkatuotteista, jonka perusteella hän voisi vapaasti valita ja vaihtaa haluamansa tuotteen niin halutessaan. Tupakkatuotteiden esillepano on tällä hetkellä kielletty kokonaan muun muassa Islannissa, Thaimaassa sekä 12 Kanadan 13 provinssissa/territoriossa. Esillepanoa on suunnitteilla muun muassa Australiassa ja Uudessa Seelannissa. Tupakkatuotteiden esillepanokieltoa koskeva lainsäädäntö on lisäksi hyväksytty Irlannissa, kahdessa Kanadan provinssissa/territoriossa ja osassa Australiaa, joissa lainsäädäntö astuu voimaan vuosien välisenä aikana. Esillepanon 5 Melanie Wakefield, Daniella Germain & Lisa Henriksen, The effect of retail cigarette pack displays on impulse purchase, Addiction 2007, Vol. 103; 2, s Cummings KM, Hyland A, Lewit E, Shopland D. Discrepancies in cigarette brand sales and adult market share: are new teen smokers filling the gap? Tobacco Control 1997;6: s
23 18 kielto on tulossa myös Skotlantiin, Iso-Britanniaan ja Irlantiin. Australiassa tupakkatuotteiden esillepanoa rajoitettiin niin, että eri tupakkatuotemerkkien vähittäismyyntipakkauksia sai lain mukaan olla esillä tupakan myyntipaikassa ainoastaan rajoitettu määrä. Tämä rajoitus kuitenkin lisäsi tuotemerkkivalikoimaa siinä määrin, että tupakkatuotteiden esillepanon mainonnallinen merkittävyys pysyi ennallaan. Australiassa tehdyn tutkimuksen mukaan ainoa toimiva keino vähentää tupakkatuotteiden esillepanon mainonnallisuutta on kieltää tupakkatuotteiden näkyvä esilläpito 7. Terveyspolitiikan yhtenä tärkeänä päämääränä on vähentää väestön tupakointia. Tupakkatuotteiden esilläpitokielto on yksi niistä toimenpiteistä, joilla etenkin lasten ja alaikäisten tupakointia voidaan vähentää. Koska tupakkatuotteiden näkyvän esilläpidon kielto ei toimi ainoana tupakoinnin vähentämiseen tähtäävänä toimenpiteenä, on hyvin vaikeaa, lähes mahdotonta selvittää sen yksittäistä vaikutusta tupakoinnin vähentymiseen. Näin ollen vaikka tutkimuksissa on todistettu tupakkatuotteiden esilläpidon vaikutus tupakkatuotteiden menekin kasvuun, tutkimustuloksia pelkän esilläpitokiellon vaikutuksesta tupakkatuotteiden kulutukseen ei ole saatavilla. Kuitenkin on mahdollista tarkastella tupakoinnin yleisyyden kehittymistä niissä maissa, joissa tupakkatuotteiden esilläpitokielto on otettu käyttöön osana tupakoinnin vähentämiseen tähtäävien toimenpiteiden kokonaisuutta. Islannissa tupakkatuotteiden esilläpitokielto tuli voimaan vuonna Tuolloin islantilaisista aikuisista 22,9 prosenttia tupakoi päivittäin, kun vastaava luku vuonna 2007 oli 19 prosenttia. Päivittäin tupakoivien vuotiaiden osuus on laskenut vuoden 2001 ja 2007 välillä noin 15 prosentista noin 11 prosenttiin. On kuitenkin otettava huomioon, että tupakointi on vähentynyt Islannissa jo pidempään. Kanadassa tupakkatuotteiden näkyvä esilläpitokielto on tullut voimaan eri provinsseissa vuosien välillä. Kanadalaisten aikuisten tupakointi on vuosina vähentynyt 21 prosentista 19 prosenttiin ja vuotiaiden nuorten tupakointi 22 prosentista 15 prosenttiin. Tupakkatuotteiden esilläpitokielto on yhdessä muiden tupakoinnin vähentämiseen tähtäävien toimenpiteiden kanssa vähentänyt tupakointia ainakin edellä mainituissa maissa. Tupakkatuotteita on tällä hetkellä saatavilla Suomessa arviolta myyntipaikassa. Tupakkatuotteiden esilläpitokiellon tavoitteena on tupakoinnin ja tupakkatuotteiden kulutuksen vähentäminen. Sen voi arvioida näkyvän tupakkatuotteiden myynnin ja siitä kertyvien tulojen menetyksinä. Menetyksiä on mahdollista vähentää korottamalla tupakkatuotteiden hintoja. Toisaalta tupakkatuotteiden kulutuksesta vapautuva raha ei katoa, vaan ohjautuu muuhun kulutukseen. Koska tupakkatuotteiden hinnasta suurin osa on veroja, muuhun kulutukseen ohjautuva raha kasvaa ja kiertää kulutuksessa pidempään hyödyttämässä elinkeinotoimintaa. Tupakkatuotteiden tilalle sijoitettavista muista tuoteryhmistä saatavat lisätulot kompensoivat ainakin osittain tupakkatuotteiden myynnin vähentymisestä aiheutuvia myyntitulojen menetyksiä. Tupakkatuotteiden näkyvä esilläpito houkuttelee näpistelyyn, ja tupakkatuotteita varastetaan kaupoista jatkuvasti. Tupakkatuotteiden esilläpitokielto vähentää tupakkatuotteiden näpistämisen mahdollisuuksia, koska tuotteet eivät enää olisi suoraan asiakkaiden saatavilla. Näin ollen tupakkatuotteiden esilläpitokielto vähentää hävikkiä ja lisää myyntituloja. 7 An increase in cigarette brand variation since legislation to reduce point of sale promotion, Health Promotion Journal of Australia, Elokuu 2000, Vol. 10, No 1
24 19 Tupakkatuotteiden myynti- ja varastointijärjestelyjen uudelleen organisointi tupakkatuotteiden vähittäismyyntipaikoissa voi aiheuttaa lisäkustannuksia tupakkatuotteiden vähittäismyyntipaikoille erityisesti kioskeille ja huoltamoille silloin, kun ne on levitetty laajoiksi seinäpinnoiksi myyntipisteessä. Monissa tupakkatuotteiden jälleenmyyntipisteissä tupakkatuotteet on kuitenkin jo tällä hetkellä sijoitettu tai on mahdollista sijoittaa esimerkiksi myyntipisteen yläpuolella oleviin suljettuihin myyntihyllyköihin niin, etteivät ne ole asiakkaiden näkyvillä. Kauppojen kassoilla olevia tupakka-automaatteja voitaisiin käyttää jatkossakin, jos automaatin nykyisin näkyvät tuotemerkit painonappuloissa korvataan numeroilla. Kassahenkilöllä olisi käytettävissään lista siitä, minkä numeron takaa tietty tuotemerkki löytyy. Asiakas voisi näin ollen pyytää kassahenkilöltä tupakkatuotteiden listaa, josta asiakas näkisi haluamaansa tuotemerkkiä vastaavan numeron. Kyseisellä järjestelyllä tuskin on hidastavia vaikutuksia kassapalvelun nopeuteen. Mahdollisia hidastavia vaikutuksia voitaisiin kuitenkin vähentää rajoittamalla tupakkatuotteita myyvien kassojen määrää tai järjestämällä tupakkatuotteiden myynti täysin uudella tavalla esimerkiksi info-tiskikassalle. Uudet järjestelyt voisivat nopeuttaa kassatoimintaa nykyisestään. Joissakin tupakkatuotteiden myyntipaikoissa tupakkatuotteet on jo tällä hetkellä sijoitettu yksittäisille kassoille. Yksittäisten kassojen erikoistumista tiettyjen tuotteiden ja palvelujen myyntiin on jo nyt käytetty myös esimerkiksi Veikkauksen palvelujen osalta. Pienissä kaupoissa tupakkatuotteet ovat puolestaan usein sijoitettu kassan yläpuolella olevaan hyllyyn, joka on suljettuna kassan ollessa suljettu. Näissä tilanteissa hylly olisi mahdollista kääntää kassahenkilöön päin niin, etteivät tupakkatuotteet näkyisi asiakkaille. Kassahenkilö voisi asiakkaan pyytäessä tiettyä tupakkamerkkiä antaa tuotteen asiakkaalle. Toisaalta esimerkiksi kioskeissa tupakkatuotteet olisi mahdollista siirtää kassan takana jo oleviin tai sinne sijoitettaviin laatikostoihin, joissa tällä hetkellä säilytetään muita myynnissä olevia tuotteita. Tupakkatuotteiden esilläpito vaihtelee vähittäismyyntipaikasta toiseen, mikä luo epätasa-arvoa vähittäismyyntipaikkojen välillä; joissakin vähittäismyyntipaikoissa tupakkatuotteiden esilläpito on tupakkalain mukaista, kun taas toisissa tupakkatuotteiden esilläpito on selkeästi mainontakiellon vastaista tupakkatuotteiden tuotemainontaa. Tupakkatuotteiden näkyvän esilläpitokiellon avulla vähennettäisiin nykyisiä lain hyvinkin poikkeavia tulkintamahdollisuuksia ja niistä aiheutuvia mainontakieltorikkomuksia. Tupakkatuotteiden näkyvän esilläpidon mainonnallisuutta olisi esilläpidon täyskiellon sijaan mahdollista vähentää myös tehokkaan ja toimivan omavalvonnan avulla. Työryhmän mielestä, ottaen huomioon tupakkatuotteiden vähittäismyyntipakkausten ja esilläpidon mainonnallisuuden, tupakkatuotteiden vähittäismyyjien suuren lukumäärän sekä moninaisuuden ja niistä aiheutuvan suuren valvonnan tarpeen, on perusteltua kieltää tupakkatuotteiden näkyvä esilläpito ehdotetulla tavalla. Tupakkatuotteiden esilläpitoon liittyvien säännösten rikkomisesta voisi seurata viranomaistoimenpide lain 17 :n nojalla, sakkorangaistus lain 31 c :n nojalla tai lupaan liittyvä viranomaistoimenpide lain 33 a :n nojalla.
25 Tupakointikiellot 12 (LUONNOS) Tupakointi on kielletty: 1) päiväkotien sisätiloissa ja ulkoalueilla, perhepäivähoidon käytössä olevissa sisätiloissa ja ulkoalueilla päivähoidon aikana, alaikäisille lastensuojelulain tai mielenterveyslain nojalla hoitoa antavien laitosten sisätiloissa ja piha-alueilla; 2) perusopetusta, ammatillista koulutusta ja lukio-opetusta antavien oppilaitosten sisätiloissa, niiden oppilasasuntoloissa ja niiden käytössä olevilla ulkoalueilla; 3) virastojen ja viranomaisten sekä niihin verrattavien julkisten laitosten yleisölle ja asiakkaille varatuissa sisätiloissa; 4) sisätiloissa järjestettävissä yleisissä tilaisuuksissa, joihin yleisöllä on esteetön pääsy; 5) yleisten kulkuneuvojen sisätiloissa ja muiden kulkuneuvojen sisätiloissa silloin, kun kyydittävänä on alaikäisiä; 6) työyhteisöjen yhteisissä ja yleisissä sekä asiakkaille tarkoitetuissa sisätiloissa 7) asuinkiinteistöjen yhteisissä ja yleisissä sisätiloissa ; 8) katoksissa, katsomoissa ja muualla ulkotiloissa järjestettävissä yleisissä tilaisuuksissa, joihin yleisöllä on esteetön pääsy; 9) ulkona rakennusten ovien, ikkunoiden ja ilmanvaihto- ja muiden vastaavien aukkojen edessä; 10) sairaaloiden ja terveyskeskusten sisätiloissa ja ulkoalueilla 11) alaikäisten käytössä olevien leirikeskusten sisätiloissa ja ulkoalueilla Esitys: Tupakkalakia ehdotetaan muutettavaksi siten, että päiväkotien tupakointikielto laajenisi koskemaan perhepäivähoitopaikkoja sinä aikana, kun lapset ovat perhepäivähoidossa. Tupakointikieltoa ehdotetaan laajennettavaksi koskemaan lastensuojelulain ja mielenterveyslain nojalla alaikäisille hoitoa antavien laitosten piha-alueita. Oppilaitosten ulkoalueiden savuttomuutta rajoittava ikärajoitus ehdotetaan poistettavaksi. Yleisten ajoneuvojen sisätilojen tupakointikieltoja ehdotetaan laajennettavaksi koskemaan myös kaikkia muitakin ajoneuvoja, jos kyydittävänä on alaikäinen. Tupakointi ehdotetaan kiellettäväksi asuinkiinteistöjen yhteisissä ja yleisissä sisätiloissa, sairaaloiden ja terveyskeskusten sekä leirikeskusten alaikäisten käytössä olevilla ulkoalueilla, katoksissa, katsomoissa ja muualla ulkotiloissa järjestettävissä tilaisuuksissa, joihin yleisöllä on esteetön pääsy. Tupakointi ehdotetaan kiellettäväksi rakennusten ovien, ikkunoiden ja ilmanvaihtoaukkojen ja muiden aukkojen lähellä.
26 21 Sisätilalla ehdotuksessa tarkoitettaisiin tilaa, joka on tarkoitettu asuin-, oleskelu-. odotus- tai työskentelytilaksi ja jossa on katto, lattia ja seinät tai jossa yhden tasopinnan lisäämisellä voidaan muodostaa suljettu tila tai jossa rakenteet voivat vähentää ilmanvaihtoa niin, että tilaan kertyy tai voi kertyä tupakansavua. Ulkotilalla tarkoitettaisiin osittain suljettua tilaa, joka ei ole sisätila. Savuttomalla tilalla tarkoitettaisiin sisä- tai ulkotilaa tai sen osaa, jossa tupakointi on kielletty ja jonka ilmassa ei ole aistihavainnoin tai mittauksin havaittavaa tupakansavua. Asuinkiinteistön yhteisellä ja yleisellä tilalla ehdotuksessa tarkoitettaisiin asuinkiinteistössä asuvien ja siellä asioivien henkilöiden yhteiseen käyttöön tarkoitettuja sisätiloja. Perustelu: Maailman terveysjärjestön tupakoinnin torjuntaa koskevan puitesopimuksen (Valtiosopimukset 27/2005) 8 artiklan mukaan sopimuspuolet tunnustavat tieteellisten tutkimustulosten kiistattomasti osoittavan, että ympäristön tupakansavulle altistuminen aiheuttaa kuolemaa, sairauksia ja vammautumista. Sopimuspuolten on artiklan mukaan hyväksyttävä ja toimeenpantava lainsäädäntö-, täytäntöönpano- ja hallintotoimenpiteitä ja/tai muunlaisia toimenpiteitä, jotka suojelevat ympäristön tupakansavulle altistumiselta työpaikoilla, julkisissa liikennevälineissä, julkisissa sisätiloissa ja tarpeen mukaan muillakin julkisilla paikoilla. Useat arvovaltaiset tieteelliset tahot ympäri maailmaa ovat luokitelleet ympäristön tupakansavun syöpävaaralliseksi aineeksi. Suomi ja Saksa ovat tehneet luokittelun omassa lainsäädännössään. Voimassaolevan tupakkalain tupakointikiellot ja rajoitukset ovat keskeinen osa puitesopimuksen artiklan 8 toimeenpanoa ja työsuojelua. Ne turvaavat ehdotuksessa mainittuja sisä- ja ulkotiloja lukuun ottamatta varsin pitkälle väestön savuttomat elinympäristöt. Ehdotuksen kohtien 1, 2, 5 ja 11 tavoitteena on laajentaa nuorten savuttomia elinympäristöjä ja näin erityisesti suojella nuoria ympäristön tupakansavulle altistumiselta ja samalla viestiä heille tupakoimattomuutta. Suojelun lisääminen on tarpeen, sillä nuorten kasvavat kudokset ovat erityisen herkkiä tupakansavun haittavaikutuksille. Kanadalaistutkijoiden vuoden 2008 keväällä toteuttamassa tutkimuksessa 8 ilmeni, että ympäristön tupakansavun pitoisuudet nousevat henkilöautossa tupakoidessa terveyttä vaarantavalle tasolle, vaikka siellä tuuletettaisiin realistisesti toteutettavissa olevassa määrin. Tutkijat korostivat, että lapset altistuvat ympäristön tupakansavulle siinä määrin, että se on merkityksellistä heidän terveydelleen. Jopa yhden savukkeen polttaminen autossa nostaa tupakansavupitoisuudet samalle tai korkeammalle tasolle kuin se on savuisimmissa ravintoloissa tai baareissa. Tutkijat katsoivat, ettei tuuletus tai ilmanvaihto riitä suojaamaan lapsia tupakansavulle altistumiselta autojen sisätiloissa. 8 Sendzik T, Fong GT, Travers MJ, Hyland A. An Experimental Investigation of Tobacco Smoke Pollution in Cars. Toronto, ON: Ontario Tobacco Research Unit, Special Report, March 2008.
27 22 Autoissa tupakoinnin kieltävä lainsäädäntö lapsia kuljettaessa on hyväksytty Kanadan viidessä provinssissa tai territoriossa, kolmessa kunnassa, neljässä USA:n osavaltiossa ja neljässä kunnassa, kahdessa Australian osavaliossa, Etelä-Afrikassa ja Puerto Ricossa. Kohdan 7 tavoite on saattaa tupakkalain säännöksin asuinkiinteistöjen yhteiset ja yleiset sisätilat samalla tavalla savuttomiksi kuin muut sisätilat ovat ja näin suojata asuintiloissa oleskelevia ympäristön tupakansavulle altistumiselta. Kohdan 8 tavoite on suojella väestöä ympäristön tupakansavulle altistumiselta niissä ulkotiloissa ja ulkoalueilla, joissa on koolla samanaikaisesti useita henkilöitä. Ehdotuksen kohdan 9 tavoitteena on estää tupakansavun kulkeutuminen ilmanvaihdon kautta savuttomiin sisätiloihin ja suojella rakennuksessa sisällä olevia ulkoa tulevalta tupakansavulle altistumiselta. Kohdan 10 tavoite on tukea sairaaloiden ja terveyskeskusten savuttomuutta työpaikkana ja terveyttä edistävänä terveydenhuollon yksikkönä, kun ne tupakkasairauksia hoitavina yksikköinä viestivät tupakoimattomuudesta. 13 (LUONNOS) Edellä 12 :ssä tarkoitetun sisä- ja ulkotilan ja ulkoalueen sekä yleisen kulkuneuvon haltija ja yleisen tilaisuuden järjestäjä voivat kuitenkin sallia tupakoinnin: 1)ulkona rajatulla ulkoalueella tai vain tupakointiin tarkoitetussa ja rakennetussa erillisessä ulkotilassa edellytyksellä, ettei tupakansavu kulkeudu tupakointialueelta ja -tilasta sisä- tai ulkotiloihin tai ulkoalueelle, joissa tupakointi on kielletty; 2)sisätilassa vain tupakointiin tarkoitetussa ja rakennetussa erillisessä tupakointitilassa edellytyksellä, että tupakointitilan poistoilmavirran mitoitus on riittävä, tupakointitilassa syntyvä tupakansavu johdetaan suoraan ulos ja korvausilma otetaan tilaa ympäröivästä savuttomasta tilasta niin, ettei savu pääse kulkeutumaan tupakointitilasta sitä ympäröivään sisä- tai ulkotilaan, jossa tupakointi on kielletty. Tupakointitilan rakenteellisista ja toimivuutta koskevista teknillisistä vaatimuksista säädetään sosiaali- ja terveysministeriön asetuksella. Tupakointipaikkaa eikä -tilaa ei voida kuitenkaan järjestää edellä 12 :n 1 momentin kohdissa 1, 2, 9, 10 ja 11 säädettyyn sisätilaan eikä ulkoalueelle. Edellä 12 :n 1 momentin 2, 4 ja 5 kohdassa säädetystä poiketen hotellin ja muun majoitusliikkeen omistaja, haltija tai näiden edustaja voi sallia tupakoinnin yhdessä kymmenestä, kuitenkin vähintään kolmessa majoitushuoneessa. Samalla on huolehdittava siitä, etteivät työntekijät joudu näissä huoneissa työskennellessään altistumaan tupakansavulle.
28 23 Tupakointi voidaan sallia kansainvälisessä meriliikenteessä käytettävän aluksen ravintolassa ja muussa ravitsemisliikkeessä, jonka tarjoilutila on alle 50 m 2. Tätä suuremmasta tarjoilutilasta voidaan varata tupakoiville asiakkaille enintään puolet tarjoilutilasta edellytyksellä, että tupakansavu ei kulkeudu sille alueelle, jossa tupakointi on kielletty. Samassa ravintolakokonaisuudessa samanaikaisesti avoinna olevat ravintolatilat katsotaan yhdeksi ravintolaksi. Tarjoilutilalla tarkoitetaan aluetta, joka on varattu tarjolla olevan ruuan tai juoman nauttimiseen. Työnantaja on velvollinen neuvoteltuaan asiasta työntekijöiden tai näiden edustajan kanssa kieltämään tupakoinnin tai rajoittamaan sitä siten, etteivät työntekijät tahattomasti altistu tupakansavulle niissä työyhteisön työtiloissa, joissa tupakointi ei ole 12 :n 6 kohdan mukaan kielletty. 12 :ssä tarkoitetun sisä- tai ulkotilan tai ulkoalueen omistaja tai haltija tai näiden edustaja voi kieltää tupakoinnin tai rajoittaa sitä muuallakin omistamassaan tai hallinnassaan olevassa sisäja ulkotilassa ja ulkoalueella, jossa tupakointi ei ole kielletty, suojellessaan sisä- ja ulkotiloissa ja ulkoalueella asioivia ja oleskelevia tahattomalta tupakansavualtistukselta. Mitä 12 :n 6 kohdassa ja tämän pykälän 5 momentissa säädetään tupakoinnin kieltämisestä ja rajoittamisesta työyhteisöjen yhteisissä ja työtiloissa, ei sovelleta sellaiseen työtilaan, joka on työntekijän tai elinkeinon- ja muun ammatinharjoittajan kodissa, eikä muuhun työtilaan, joka on yksinomaan saman perheen täysi-ikäisten jäsenten ja muiden samassa taloudessa asuvien täysiikäisten käytössä. Edellä 12 :ssä tarkoitetun sisä- ja ulkotilan, ulkoalueen ja yleisen tilaisuuden järjestäjän tai tässä pykälässä tarkoitetun tupakointiin varatun sisä- ja ulkotilan, ulkoalueen ja majoitushuoneen omistajan tai haltijan tulee asettaa näkyville tupakointikiellon ja tupakointiin tarkoitetun tilan osoittavat opasteet. Tarkempia säännöksiä opasteesta ja sen asettamisesta voidaan antaa asetuksella. Esitys: Tupakkalakia ehdotetaan muutettavaksi siten, että kaikkia tupakointitiloja ja paikkoja ja niissä työskentelevien työntekijöiden suojelua koskevat säännökset olisivat yhteneväiset. Tupakointitilat ja paikat olisivat ehdotuksen mukaan vain tupakointiin tarkoitettuja, sijoitettu siten ja rakennettu sellaiseksi, ettei niissä syntyvä savu pääse kulkeutumaan eikä kulkeudu niihin tiloihin tai ulkoalueelle, jossa tupakointi on kielletty. Tämä edellyttää riittävää tupakointitilan poistoilmavirtausta, poistoilman johtamista rakentamismääräysten mukaisesti suoraan ulos ja korvausilman ottamista tupakointitilan ympäröivästä savuttomasta tilasta. Tupakointitilan rakenteellisista ja toimivuutta koskevista teknillisistä vaatimuksista säädettäisiin sosiaali- ja terveysministeriön asetukselle. Tupakointitiloja ei ehdotuksen mukaan saisi perustaa alaikäisten käytössä oleviin sisätiloihin eikä ulkoalueille eikä erilaisten ilmanvaihtoaukkojen eteen, ei sairaaloiden ja terveyskeskusten eikä alaikäisten käytössä olevien leirikeskusten sisätiloihin eikä ulkoalueille.
29 24 Sisätilojen tupakointikieltoja ehdotetaan laajennettavaksi koskemaan hotellin ja muun majoitusliikkeen majoitushuoneita siten, että yksi kymmenestä kuitenkin vähintään kolme majoitushuonetta voitaisiin varata tupakoiville asiakkaille edellytyksellä, ettei tupakansavu pääse kulkeutumaan hotellin ja majoitusliikkeen niihin tiloihin, joissa tupakointi on kielletty. Toinen vaadittava edellytys on työntekijöiden suojelu ympäristön tupakansavulle altistumiselta. Tupakkalakia ehdotetaan muutettavaksi siten, että sisä- ja ulkotilan ja ulkoalueen omistaja tai haltija voisi kieltää tupakoinnin tai rajoittamaan sitä niissä omistamissaan tai hallinnoimissaan sisä- ja ulkotiloissa ja ulkoalueilla niissä asioivien ja oleskelevien suojelemiseksi tahattomalta ympäristön tupakansavualtistukselta. Perustelu: Maailman terveysjärjestön tupakoinnin torjuntaa koskevan puitesopimuksen (Valtiosopimukset 27/2005) 8 artiklan toimeenpanoa koskevien ohjeiden mukaan luotettavaa näyttöä ei ole siitä, että täydellistä tupakointikieltoa, 100 prosentin savuttomuutta, lukuun ottamatta mitkään tekniset ratkaisut kuten ilmastointi, erilaiset suodatusjärjestelmät, erillisten tupakointialueiden järjestäminen eivät suojaa ympäristön tupakansavualtistukselta. Voimassaolevan lain ravintoloita koskevat tupakointitilasäännökset ovat parantaneet tupakointitilojen toimivuutta merkittävästi, joskaan vielä ei ole näyttöä siitä, pysyvätkö tupakointitilan ympäröivät tilat savuttomina siten kuin laki ja kansainvälinen tupakoinnin torjuntaa koskeva puitesopimus edellyttävät. Niistä tupakointitiloista, joita koskevat voimassaolevan lain aiemmat tupakointitiloja koskevat säännökset, suuri osa on sellaisia, joista tupakansavu leviää ympärillä oleviin savuttomiin tiloihin eivätkä savuttomat tilat ole savuttomia lain edellyttämällä tavalla. Ehdotetut tupakointitiloja koskevat säännökset olisivat pitkälle yhdenmukaisia ravintoloiden tupakointitiloja koskevien säännösten kanssa. Ehdotettujen 1 momentin säännösten tavoitteena on, että tupakointitiloja ympäröivät savuttomat tilat pysyvät savuttomina tilojen käyttöasteesta riippumatta. Toinen esityksen tavoite on suojata työntekijät tahattomalta tupakansavualtistukselta työssä. Ehdotuksen 2 momentin säännöksen tavoitteena on lisätä nuorten savuttomia elinympäristöjä ja edistää ja tukea nuorten tupakoimattomuutta. Toisena tavoitteena on estää tupakansavun kulkeutuminen ulkoa sisätiloihin, jossa tupakointi on kielletty. Kolmas tavoite on tukea ja edistää sairaaloiden ja terveyskeskusten tavoitetta työyhteisön savuttomuudesta ja savuttomuudesta terveyteen myönteisesti vaikuttavana tekijänä. Ehdotuksen 4 momentin säännöksen tarkoituksena on lisätä hotellien ja majoitusliikkeiden savuttomien tilojen määrää. Samalla pyritään turvaamaan niissä majoittuville asiakkaille tupakansavusta vapaat majoitustilat ja suojelemaan tupakoiville varatuissa majoitushuoneissa työskenteleviä tahattomalta ympäristön tupakansavualtistukselta. Näin on jo suojeltu muidenkin työntekijöiden terveyttä. Ehdotetun 7 momentin tavoitteena on suojella sisä- ja ulkotiloissa ja ulkoalueilla asioivia ja oleskelevia tahattomalta ympäristön tupakansavualtistukselta sisä- ja ulkotiloissa ja ulkoalueilla, joissa tupakointi ei ole lailla kielletty.
30 25 Ehdotetun 8 momentin lisäysten tavoite on suojella lapsia ja alaikäisiä nuoria tupakansavualtistukselta työtiloissa, joissa voidaan tupakoida Mainonnan ja myynninedistämisen kieltäminen 8 1 mom (LUONNOS) Tupakkatuotteen mainonta ja epäsuora mainonta on kielletty. Epäsuorana mainontana pidetään erityisesti tupakkatuotteen myynnin edistämistä muun hyödykkeen mainonnan yhteydessä siten, että muun hyödykkeen tunnuksena käytetään sellaisenaan tai tunnistettavasti muunnettuna tupakkatuotteelle vakiintunutta tunnusta tai että muutoin välittyy mielikuva tietystä tupakkatuotteesta. Mitä edellä säädetään tupakkatuotteesta, koskee tupakkaa, tupakointia, tupakkajäljitelmää, ja tupakointivälinettä. Mitä edellä säädetään mainonnasta, koskee myös sponsorointia ja muuta myynninedistämistoimintaa. Esitys: Tupakkalakia ehdotetaan muutettavaksi siten, että mainontakielto koskisi myös tupakoinnin suoraa ja epäsuoraa mainostamista ja edistämistä. Mainontakieltoa selvennettäisiin sponsorointikieltoa koskevalla lisäyksellä EY:n tupakkamainontakieltodirektiivin (2003/33/EY) edellyttämällä tavalla. Perustelu: Tupakkatuotteiden mainonnan ja myynninedistämisen tavoite on viestiä tupakkatuotteiden käytön yleisyyttä, ylläpitää ja lisätä tupakoinnin hyväksyttävyyttä ja sen kuulumisesta jokapäiväiseen elämään. Toinen tavoite on herättää lasten ja nuorten mielenkiinto tupakointiin ja viestiä heille tupakoinnista tavanomaisena, sosiaalisesti hyväksyttävänä ja kiinnostavana aikuisuuteen kuuluvana elämäntapana. Kolmas tavoite on vahvistaa tupakoitsijan brändiuskollisuutta ja murentaa tupakoinnin lopettaneen ja lopettamista aikovan lopettamispäätös. Nämä myynninedistämistavoitteet näkyvät tupakkatuotteiden vähittäismyyntipakkausten muotoiluissa, logoissa, väreissä ja niiden näkyvässä esilläpidossa myyntipaikoissa ja myyntipisteissä. Tupakkatuotteiden mainonta kiellettiin vuonna 1976 säädetyssä ensimmäisessä tupakkalaissa. Kieltoa tarkennettiin vuonna 1994 säädetyllä tupakkalain muutoksella, jonka jälkeen mainonta on muuttunut erilaiseksi epäsuoraksi viestinnäksi tupakkatuotteista ja niiden käytöstä. Tupakkatuotteita koskeva mainosviesti välitetään tyypillisesti muun mainonnan ja viestinnän osana; erityisen näkyvästi ja painokkaasti tupakkatuotteiden esillepanona tupakkatuotteiden myyntipisteissä. Tupakkatuotteiden vähittäismyyntipakkaukset ovat muuttuneet ja muuttumassa yhä enemmän omiksi mainoksiksi. Myynninedistämiseen kuuluu, että tupakointi on poikkeavan yleisesti ja korostetusti esillä audiovisuaalisessa viestinnässä, esimerkiksi elokuvissa. Kaikelle tupakkatuotteiden käyttöä edistävälle viestinnälle on ominaista, että vähäisetkin vihjaukset tupakan haitallisuu-
31 26 desta peitetään. Samalla nuorille tarjotaan sanoilla ja kuvilla käyttäytymismallia tupakkatuotteiden käytöstä kiehtovana ja sosiaalisesti hyväksyttävänä toimintamallina. Selvää myynninedistämistä on myös tupakkatuotteiden myyminen hintalipukehintaa halvemmalla, alennetuin hinnoin. Sponsorointia koskeva lisäys on EU:n tupakkatuotteiden mainontakieltodirektiivin (2003/33/EY) toimeenpanoa, jota Suomi ei ole sanatarkasti vielä tehnyt. Sponsoroinnilla tarkoitetaan mainontakieltodirektiivin mukaan kaikkea sellaista julkista tai yksityistä tapahtumalle, toiminnalle tai henkilölle annettavaa tukea, jonka tavoitteena taikka suorana tai epäsuorana vaikutuksena on tupakkatuotteen myynninedistäminen. Suomen ratifioiman tupakoinnin torjuntaa koskevan Maailman terveysjärjestön puitesopimuksen mainontakieltoa koskevan artiklan 13 toimeenpano-ohjeiden mukaan kiellettävää mainontaa ja sponsorointia ovat muun muassa taloudellisen tai muun tuen antaminen tapahtumille, aktiviteeteille, yksilöille tai ryhmille kuten esimerkiksi urheilu- ja taidetapahtumille, yksittäisille urheilijoille tai joukkueille, yksittäisille taiteilijoille tai taiteellisille ryhmille, hyväntekeväisyysjärjestöille, poliitikoille, poliittisille ehdokkaille tai poliittisille puolueille riippumatta siitä saadaanko näiden kautta julkisuutta. Tämä pitää sisällään myös sosiaaliseen yhteiskuntavastuuseen liittyvät aktiviteetit. Kiellettävää mainontaa ja sponsorointia ovat myös esimerkiksi tupakkateollisuuden antama taloudellinen ja muu tuki esimerkiksi pubeille, klubeille ja muille vapaa-ajanviettopaikoille tilojen uudisrakentamiseen ja korjaamiseen, jonka vastikkeena tupakkateollisuus saa mainostaa tupakkatuotteita tai niiden käyttöä esimerkiksi aurinkomarkiiseissa ja aurinkovarjoissa Kahdeksaatoista vuotta nuorempia koskevat tupakkalain rajoitukset 10 (LUONNOS) Tupakkatuotetta tai tupakointivälinettä ei saa myydä eikä muutoin luovuttaa henkilölle, joka on kahdeksaatoista vuotta nuorempi. 11 (LUONNOS) Tupakkatuotteiden myynti jäljempänä 12 1 momentin kohdissa 1, 2 ja 11 kohdissa mainituissa sisätiloissa ja ulkoalueilla on kielletty. 11 a (LUONNOS) Tupakkatuotteiden maahantuonti, ostaminen ja hallussapito on kielletty henkilöltä, joka on kahdeksaatoista vuotta nuorempi. 11 b (LUONNOS)
32 27 Tupakkatuotteita saa myydä henkilö, joka on täyttänyt kahdeksantoista vuotta. Kahdeksaatoista vuotta nuorempi henkilö saa myydä tupakkatuotteita vain kahdeksaatoista vuotta täyttäneen henkilön valvonnan alaisena. Esitys: Tupakkalakia ehdotetaan muutettavaksi siten, ettei tupakkatuotetta tai tupakointivälinettä saa myydä eikä muutoin luovuttaa henkilölle, joka on kahdeksaatoista vuotta nuorempi. Myös tupakkatuotteiden maahantuonti, ostaminen ja hallussapito kiellettäisiin alle kahdeksantoistavuotiaalta henkilöltä. Tupakkalakiin ehdotetaan lisättäväksi uutena säännös siitä, että tupakkatuotteita saisi vähittäismyyntipaikassa myydä henkilö, joka on täyttänyt kahdeksantoista vuotta. Kahdeksaatoista vuotta nuorempi henkilö saisi myydä tupakkatuotteita vähittäismyyntipaikassa vain kahdeksantoista vuotta täyttäneen henkilön läsnä ollessa ja valvonnassa. Lisäksi tupakkalakiin ehdotetaan lisättäväksi kielto myydä tupakkatuotteita 12 :n 1, 2 ja 11 kohdissa mainituissa sisätiloissa ja ulkoalueilla. Tällaisia sisätiloja ovat esimerkiksi päiväkodit, koulut ja oppilaitokset sekä näiden ulkoalueet. Perustelu: Ehdotetuilla toimenpiteillä toimeenpantaisiin WHO:n tupakoinnin torjuntaa koskeva puitesopimuksen 16 artikla, jonka mukaan jokaisen sopimuspuolen on asianmukaisella hallintotasolla otettava käyttöön ja toteutettava tehokkaita lainsäädäntö-, täytäntöönpano- ja hallintotoimia sekä muita toimia, joilla estetään tupakkatuotteiden myynti alle kahdeksantoistavuotiaille. Artiklan 16 kohdan 7 mukaan jokaisen sopimuspuolen pitäisi tarpeen mukaan ottaa käyttöön ja toteuttaa tehokkaita lainsäädäntö-, täytäntöönpano- tai hallintotoimia tai muita toimia kotimaisen tai kansallisen lain mukaan alaikäisten tai alle 18-vuotiaiden harjoittaman tupakkatuotteiden myynnin estämiseksi. Eduskunta on marraskuussa 2008 (StVM 20/2008vp) ottanut kantaa nuorten tupakoinnin ehkäisemiseen. Eduskunta on todennut, että erityisesti nuorten tupakointiin on pyrittävä vaikuttamaan kaikin keinoin, koska se on tehokkain tapa vaikuttaa tupakoinnin yleisyyteen väestötasolla. Eduskunta on todennut, että vaikka tupakan myynnin alaikäraja on ollut 18 vuotta vuodesta 1995, tupakkatuotteiden alaikäisiä koskevan myyntikiellon rikkominen on kuitenkin edelleen varsin yleistä. Nuorten terveystapatutkimuksen mukaan vuotiaille myydään tupakkatuotteita arviolta kertaa vuodessa ja vuotiaille arviolta kertaa vuodessa. Tilastojen mukaan vuotiaista nuorista noin neljännes tupakoi. Tupakointia kokeilleiden ja satunnaisesti tupakoivien nuorten ryhmä on merkittävä senkin vuoksi, että nikotiiniriippuvuus syntyy jo lyhytaikaisen tupakoinnin seurauksena. Alaikäisten tupakoinnin tehokkaalla ehkäisemisellä voitaisiin tupakoinnin aiheuttamat haitat poistaa. Alaikäisten tupakointia on tähän asti pyritty ehkäisemään elinkeinonharjoittajia koskevalla tupakkatuotteiden myyntikiellolla ja erityisesti koulualueita koskevilla tupakointikielloilla. Toisin kuin esimerkiksi alkoholijuomien suhteen on säädetty, tupakan ostaminen vähittäismyyntipis-
33 28 teestä ja sen välittäminen alaikäisille ei ole voimassaolevan tupakkalain mukaan kielletty. Voimassa oleva tupakkalaki ei myöskään sisällä alaikäisiä koskevia rajoituksia tai kieltoja tupakkatuotteiden hallussapidon ja ostamisen osalta.. Tupakkatuotteiden myyjiä koskevia ikärajavaatimuksia ei tällä hetkellä ole lainsäädännössä. Ehdotetut muutokset saattaisivat pääosin tupakan myynnin, välittämisen ja hallussapidon samaan oikeudelliseen asemaan kuin alkoholilaissa on alkoholijuomien suhteen säädetty. Muutoksen jälkeen tupakkatuotteiden myyntikielto kattaisi kaiken tupakkatuotteiden myynnin, luovuttamisen ja välityksen. Myyjän ikää koskeva rajoitus vastaisi alkoholilainsäädännössä omaksuttua käytäntöä. Alaikäisellä myyjällä on suuri vaara joutua pakkotilanteeseen, jossa hän joutuu myymään tupakkatuotteita ikätoverilleen tai itseään vanhemmalle lain vastaisesti. Tupakkatuotteiden alaikäisiä koskevan myyntikiellon rikkominen on edelleen varsin yleistä, kuten taulukoidut Tampereen yliopiston vuonna 2007 tekemän Nuorten terveystapatutkimuksen tulokset osoittavat. Tupakkatuotteiden välittäminen on etenkin nuoremmissa ikäluokissa yksi tärkeimmistä tavoista hankkia tupakkatuotteita. Taulukko 1: Alaikäisten nuorten käyttämät tupakkatuotteiden ostopaikat sukupuolen mukaan Hankintalähde Tytöt (%) Pojat (%) Kauppa Kioski Huoltoasema Muu Kaverit Taulukko 2: Alaikäisten nuorten käyttämät tupakkatuotteiden ostopaikat iän mukaan Hankintalähde 14-v. (%) 16-v. (%) Kauppa Kioski Huoltoasema 7 17 Muu kaupallinen lähde Terveyspoliittinen tavoite on ehkäistä nuorten tupakoinnin aloittaminen, koska tupakointi on erityisen vaarallista nuorten kasvaville kudoksille. Tupakointi aiheuttaa kasvavissa kudoksissa perimän muutoksia, joita elimistö ei tunnista eikä korjaa. Tupakointi lyhentää nuoren tupakoitsijan elinikään keskimäärin jopa 20 vuodella. Alaikäisiin kohdistuvalla maahantuonti-, osto- ja hallussapitokiellolla suojellaan nuorta tupakkatuotteiden käytöltä. Koska tupakointi on kielletty jo nyt eräissä nuorten käyttämissä sisätiloissa ja niiden ulkoalueilla, ei ole perusteltua pitää näissä tiloissa tupakkatuotteita kaupan. Näin ollen jo olemassa olevaa nuorten käytössä olevia sisätiloja ja näiden ulkoalueita koskevaa tupakointikieltoa ehdotetaan laajennettavaksi koskemaan myös tupakkatuotteiden myyntiä ko. tiloissa tai alueilla.
34 Myyntikiellon rikkomista koskevat seuraamukset 31 c (LUONNOS) Joka 1)myy tai muutoin luovuttaa tupakkatuotteen tai tupakointivälineen kahdeksaatoista vuotta nuoremmalle henkilölle 10 :n 1 momentin vastaisesti, 2)automaattisen myyntilaitteen sijoittamispaikan omistajana, haltijana, vastaavana hoitajana tai tähän tehtävään nimettynä työntekijänä laiminlyö valvoa 11 :n mukaisesti automaattisesta myyntilaitteesta tapahtuvaa myyntiä tai muuta luovuttamista, 3)elinkeinotoiminnassa myy tai muutoin luovuttaa tupakkatuotteita ilman vähittäismyyntilupaa 10 b :n vastaisesti taikka 4)tukkumyynnissä jälleenmyy tai muutoin luovuttaa tupakkatuotteita muulle kuin toiselle tukkukaupalle jälleenmyyntiä varten tai vähittäismyyntiluvanhaltijalle 10 c :n vastaisesti, on tuomittava tupakan myyntirikoksesta sakkoon tai vankeuteen enintään yhdeksi vuodeksi kuudeksi kuukaudeksi. 31 e (LUONNOS) Jos myyntirikos, huomioon ottaen luovutettujen tupakkatuotteiden määrä ja muut rikokseen liittyvät seikat, on kokonaisuutena arvostellen vähäinen, rikoksentekijä on tuomittava lievästä tupakan myyntirikoksesta sakkoon. 31 f (LUONNOS) Jos myyntirikoksessa kohteena on suuri määrä tupakkatuotteita ja rikoksessa tavoitellaan huomattavaa hyötyä ja myyntirikos on omiaan aiheuttamaan tupakkatuotteiden kuluttajien terveydelle vakavaa vahinkoa ja myyntirikos on myös kokonaisuutena arvostellen törkeä, rikoksentekijä on tuomittava törkeästä tupakan myyntirikoksesta vankeuteen vähintään neljäksi kuukaudeksi ja enintään neljäksi vuodeksi. Esitys: Tupakkalakia ehdotetaan muutettavaksi siten, että myyntiä koskevien säännösten rikkominen olisi myyntirikos. Rangaistusasteikko olisi ehdotuksen mukaan kolmeportainen: lievä myyntirikos, myyntirikos ja törkeä myyntirikos. Rangaistukset olisivat suhteutettuja normaaliin säätelyyn, lievä myyntirikos: sakko, myyntirikos: sakko tai vankeutta enintään kaksi vuotta ja törkeä myyntirikos: vankeutta neljä kuukautta neljä vuotta. Myyntirikosta pidettäisiin törkeänä erityisesti silloin, kun ostaja on huomattavan nuori, esimerkiksi enintään 14-vuotias, kun alaikäisille myymistä jatketaan myyntiluvan menettämisen jälkeen tai myyminen on ammattimaista ja ta-
35 30 vanomaista. Ehdotus on valmisteltu niin, että rangaistustaso on rinnastettu vastaaviin muihin rikoksiin. Perustelu: Savukkeet tappavat Suomessa vuosittain yli 5000 ihmistä ja vammauttavat vielä useampia. Tupakkatauteihin kuolevat ovat miltei poikkeuksetta aloittaneet polttamisen alaikäisinä. He menettävät elämästään keskimäärin 20 vuotta. Kasvuvaiheessa syntyneet tupakoinnin aiheuttaneet vauriot ovat pysyviä, eikä elimistö pysty niitä korjaamaan. Alaikäistä ei voi mitenkään pitää riittävän kypsänä arvioimaan tupakoinnin seurauksia itselleen, päättämään tupakoinnin aloittamisesta ja vastaamaan oman tupakointinsa seurauksista. Vastuu alaikäisten tupakoinnin aloittamisen ehkäisemisestä on aikuisella. Ongelma on erityisen vakava, sillä tupakkariippuvuus syntyy pahimmillaan muutaman tupakkakokeilun jälkeen. Voimassaolevat tupakkalain mukaan myyntiä koskevien säännösten rikkominen on luokiteltu rikkomukseksi ja suurin rikkomuksesta määrättävä seuraamus on sakko. Käytännössä tämä on hyvin pitkälle kuollut säännös ja savukkeiden myyminen alaikäisille on rangaistuksista vapaata. Vuosien myyntirikkomuksista on annettu kaksi sakkorangaistusta, joka ei ole suhteessa rikkomusten suureen määrään. Nuorten terveystapatutkimuksen mukaan vuotiaille myydään tupakkatuotteita arviolta kertaa vuodessa ja vuotiaille arviolta kertaa vuodessa. Eduskunta edellytti vastauksessaan 127/2008 vp hallituksen esityksestä tupakkalain muuttamiseksi (HE 101/2008 vp), että tupakkalain rangaistussäännösten tarkoituksenmukaisuus selvitetään pikaisesti ja arvioidaan erityisesti tupakan alaikäisille myymisen rangaistustason asianmukaisuus muiden rikosten rangaistustasoon verrattuna. Vertailu eräisiin muihin rangaistussäännöksiin Alkoholi Alkoholia koskevat säännökset ovat pääosaltaan vuoden 1994 alkoholilaissa. Rangaistussäännökset ovat kuitenkin vuoden 1968 alkoholilaissa, jonka 9 luku jätettiin voimaan vuoden 1994 lakia säädettäessä. Vuoden 1968 alkoholilain 85.1 :n mukaan rangaistus luvattomasta alkoholin myymisestä tai välittämisestä on sakkoa tai vankeutta enintään kaksi vuotta. Jos teko on vähäinen, tekijä on tuomittava alkoholin välittämisrikkomuksesta sakkoon (85.3 ). Alkoholin välittämisestä alaikäisille säädetään erikseen lain 85.5 :ssä. Jos joku välittää alkoholia ilman palkkiota alle 20-vuotiaalle tai mietoa alkoholia alle 16-vuotiaalle, hänet on tuomittava alkoholin välittämisestä ilman palkkiota sakkoon. Törkeästä tekomuodosta on säännös lain 87 :ssä. Mikäli 85 :ssä mainittua menettelyä harjoitetaan ammattimaisesti tai tavanomaisesti, rangaistuksena on vankeutta vähintään 6 kuukautta.
36 31 Kun vankeuden enimmäismäärää ei ole säädetty, se on rikoslain yleissäännöksen mukaan 12 vuotta. Huumausaineet Huumausainerikoksia koskevat rangaistussäännökset eivät ole huumausainelaissa vaan rikoslaissa. RL 50:1:n mukaan se, joka myy tai välittää huumausaineita, on tuomittava huumausainerikoksesta sakkoon tai vankeuteen enintään kahdeksi vuodeksi. Jos huumausaineita levitetään alaikäisille, rikoksentekijä on RL 50:2:n mukaan tuomittava törkeästä huumausainerikoksesta vankeuteen 1 10 vuodeksi. Dopingaineet Vastaava sääntely dopingrikoksista RL 44 luvussa on seuraava: Terveyden vaarantaminen - tavallinen dopingrikos, RL 44:6: sakko tai vankeutta enintään kaksi vuotta - törkeä dopingrikos (esimerkiksi dopingaineen levittäminen alaikäisille), RL 44:7: vankeutta 4 kuukaudesta 4 vuoteen. Terveyden vaarantamisesta säädetään rikoslain 34 luvussa. RL 34:4: myrkyllisen elintarvikkeen levittäminen tai muu yleinen terveyden vaarantaminen: vankeutta 4 kuukaudesta 4 vuoteen. RL 34:4: törkeä terveyden vaarantaminen: vankeutta vähintään 2 ja enintään 10 vuotta. Omaisuusrikokset Omaisuusrikoksia ovat muun muassa varkaus, kavallus ja petos. Varastamisesta säädetään rikoslain 28 luvussa: - RL 28:3, näpistys: sakko - RL 28:1,varkaus: sakko tai vankeutta enintään 1 vuosi 6 kuukautta - RL 28:2, törkeä varkaus: vankeutta 4 kuukaudesta 4 vuoteen. Työryhmä on esittänyt säännökset lisättäväksi tupakkalakiin, mutta ehdotettavien vankeusseuraamusten perusteella myyntirikosta koskevat seuraamukset tulisi säätää rikoslaissa Nikotiinia sisältävien tuotteiden maahantuonnin, myynnin ja muun luovuttamisen kieltäminen
37 32 10 b (LUONNOS) Nikotiinia sisältävien tuotteiden maahantuonti, myynti ja muu luovuttaminen on kielletty. Kielto ei koske tupakkatuotteita, lääkevalmisteita eikä kasviensuojeluaineita, jotka sisältävät nikotiinia. Esitys: Tupakkalaki ehdotetaan muutettavaksi siten, että nikotiinia sisältävien tuotteiden maahantuonti, myynti ja muu luovuttaminen kiellettäisiin. Kielto ei koskisi lääkkeellisesti käytettäviä nikotiinivalmisteita eikä kasvinsuojeluaineita, jotka sisältävät nikotiinia. Perustelu: Nikotiini on pääasiallisesti keskushermostoon vaikuttava aine, joka aiheuttaa käyttäjälleen nopeasti vaikean nikotiiniriippuvuuden. Riippuvuus on yhtä vahvaa kuin heroiini- ja kokaiiniriippuvuus. Nikotiiniriippuvuus on väylä tupakointiin, sillä Ruotsin nuuskakokemusten mukaisesti lähes joka toinen nuuskankäyttäjä on sekakäyttäjä ja tupakoi nuuskaamisen lisäksi. Ruotsin kansanterveyslaitoksen mukaan ruotsalaisista miehistä 32 % käyttää tupakkatuotteita päivittäin. EU:n jäsenmaiden markkinoille on tuotu esimerkiksi nikotiinia sisältävää olutta ja muita juomia, hammastahnaa, iholle laitettavaa geeliä sekä nikotiinihöyrystimiä. Sekä kansanterveyden että yksittäisen kansalaisen terveyden kannalta nikotiinituotteiden käyttö ja nikotiiniriippuvaisten määrän kasvattaminen ei ole perusteltua. 3.7 Tupakan vastikkeen, tupakkajäljitelmän maahantuonti ja myynti kielletään 10 a 1 mom. (LUONNOS) Tupakan vastiketta, tupakkajäljitelmää ja suussa käytettävää tupakkaa ei saa maahantuoda, myydä tai muutoin luovuttaa. Esitys: Ehdotetussa 10 a :ssä kiellettäisiin tupakan vastikkeen ja tupakkajäljitelmän maahantuonti, myynti ja muu luovuttaminen. Voimassa olevan lain 2 :n mukaan tupakan vastikkeella tarkoitetaan käyttötarkoitukseltaan tupakkaa vastaavaa, tupakkaa sisältämätöntä tuotetta, ja tupakkajäljitelmällä muodoltaan tupakkatuotetta tai tupakointivälinettä läheisesti muistuttavaa, tupakkaa tai sen vastiketta sisältämätöntä tuotetta.
38 33 Perustelu: Ehdotetuilla toimenpiteillä toimeenpantaisiin Maailman terveysjärjestön tupakoinnin torjuntaa koskevan puitesopimuksen 16 artikla, jonka mukaan jokaisen sopimuspuolen on asianmukaisella hallintotasolla otettava käyttöön ja toteutettava tehokkaita lainsäädäntö-, täytäntöönpano- ja hallintotoimia sekä muita toimia, joilla estetään tupakkatuotteiden myynti alle kahdeksantoistavuotiaille. Puitesopimuksen 16 artiklan 1 c-kohdan mukaan yhtenä tehokkaana toimenpiteenä olisi kieltää makeisten, välipalojen, lelujen tai muiden valmistus ja myynti alaikäisiin vetoavien tupakkatuotteiden muodossa. Puitesopimuksen 13 artiklassa Suomi on sitoutunut toimeenpanemaan kattavan tupakan mainontaa, myynninedistämistä ja sponsorointia koskevan kiellon. Tupakkatuotteiden tai tupakointivälineiden muotoa jäljittelevät makeiset ja muut tuotteet toimivat yhtenä tupakkatuotteiden myynninedistämiskeinona. Artiklan 13 kohdassa 4 (c) mukaan on rajoitettava sellaisten suorien tai epäsuorien kannustimien käyttöä, jotka yllyttävät yleisöä ostamaan tupakkatuotteita. Puitesopimuksen 13 artiklan toimeenpano-ohjeiden mukaan epäsuoria ja suoria kannustimia ovat muun muassa tupakkatuotteita jäljittelevät tuotteet. Toimenpano-ohjeiden mukaan kiellettyjä mainonnan ja myynninedistämisen keinoja ovat esimerkiksi tupakkatuotteita muistuttavien lelujen tai makeisten myynti tai muu luovuttaminen. Markkinoille tulee jatkuvasti uusia tuotteita, jotka ovat joko käyttötarkoitukseltaan tupakkaa vastaavia, varsinaista tupakkaa sisältämättömiä tuotteita tai jotka muistuttavat muodoltaan läheisesti tupakkatuotteita ja tupakointivälineitä, mutta eivät sisällä tupakkaa tai sen vastiketta. Tällaisia tuotteita ovat muun muassa ns. yrttisavukkeet, sähkötupakat sekä erilaiset tupakkatuotteiden tai tupakointivälineiden ulkonäköä mukailevat makeiset. Voimassa olevassa laissa kielletään tupakan jäljitelmän mainonta, epäsuora mainonta ja muu myynninedistäminen sekä kytkeminen muun tuotteen myyntiin tai luovutukseen tahi palvelujen antamiseen. Tupakan vastikkeen ja tupakkajäljitelmän maahantuontia ja myymistä ei kuitenkaan ole laissa rajoitettu tai kielletty. Tupakan vastikkeiden ja tupakkajäljitelmien avulla lapset ja alaikäiset nuoret saadaan tutustumaan ja innostumaan tupakkatuotteiden käytöstä. Tällaisia tuotteita voidaan pitää tupakan myyntiä, tupakointia ja niiden hyväksyttävyyttä edistävinä tuotteina. Tupakan vastikkeen ja tupakkajäljitelmän savukaasut ovat hengitettyinä yhtä vaarallisia kuin tupakkatuotteiden savukaasut. Niiden käyttö ei ole perusteltua kansanterveyden eikä yksilön terveyden kannalta. Tupakan vastikkeet ja tupakkajäljitelmät houkuttelevat nuoria totuttelemaan tupakointiin, josta heitä tulisi suojella. Kuluttajansuojalaki (2:2 ) säätelee markkinoinnin hyvän tavan vastaisuutta. Markkinointia pidetään hyvän tavan vastaisena, jos siinä suhtaudutaan hyväksyvästi toimintaan, jossa vaarannetaan terveyttä. Kuluttajasuojalain yleisperustelujen kohdassa 3.2 todetaan, että lapsiin kohdistuvaa markkinointia on vakiintuneen oikeuskäytännön mukaisesti arvosteltava keskimääräistä tiukemmin, koska lapset ovat tietojensa ja kokemustensa rajoittuneisuuden vuoksi tavallista alttiimpia markkinoinnin vaikutuksille. Kuluttajasuojalain mukaan hyvän tavan vastaista on käyttää hyväksi alaikäisten sosiaalista epävarmuutta esittämällä, että jonkun hyödykkeen omistaminen tekee
39 34 alaikäisestä muita paremman tai vastaavasti jonkin hyödykkeen hankkimatta jättäminen aiheuttaa ystäväpiirin ulkopuolelle jäämisen. Kuluttajaviraston mukaan (KUV/9877/41/2008) tupakka-askin näköisiin pakkauksiin pakatut savukkeita muistuttavat makeiset tai muut lapsille suunnatut tuotteet antavat lapsille kuvan lasten tupakasta. Tämä on omiaan antamaan lapsille positiivisen kuvan tupakasta ja tupakoinnista. Lasten ja alaikäisten tupakointiin suhtaudutaan yhteiskunnassamme kielteisesti. Alle 18- vuotiaille tupakkatuotteita ei saa myydä ja tupakan sekä tupakkajäljitelmien mainonta on kiellettyä. Edelleen Kuluttajavirasto on todennut, että makeisten ja muiden tuotteiden myynti alaikäisille siten, että savukkeiden ulkonäköä jäljittelevät makeiset ja muut tuotteet on pakattu tupakkaaskeja muistuttaviin pakkauksiin, on kuluttajansuojalain 2 luvun 1 :n vastaista ja siten hyvän tavan vastaista markkinointia. Kuluttajaviraston mukaan lasten totuttaminen tupakkatuotteisiin ja positiivisen mielikuvan luominen tupakointiin tupakkaa muistuttavien tuotteiden avulla on lainvastaista. Ehdotettu säännös rajoittaa EY:n perustamissopimuksen artikloihin sisältyvää Euroopan unionin perusperiaatetta tavaroiden vapaasta liikkuvuudesta EU:n sisämarkkinoilla. EY:n perustamissopimuksessa annetaan kuitenkin jäsenvaltioille oikeus asettaa rajoituksia tavaroiden vapaalle liikkuvuudelle silloin, kun erityinen yhteinen etu, kuten ympäristönsuojelu, kansalaisten terveys tai yleinen järjestys, edellyttää niitä. Tupakan vastikkeen ja tupakkajäljitelmän maahantuonnin ja myymisen kieltämisellä pyritään vähentämään tupakointia etenkin lasten ja nuorten keskuudessa ja suojelemaan näin kansanterveyttä. EU:n sisämarkkinoiden vapaata liikkuvuutta rajoitetaan näin ollen perustelluin kansanterveydellisin edellytyksin. Säännöksen vastainen myynti, maahantuonti tai luovuttaminen rangaistaisiin lain 30 :n mukaan sakkorangaistuksella Suussa käytettävän tupakan maahantuonti ja myynti kielletään 10 a 1 mom. (LUONNOS) Tupakan vastiketta, tupakkajäljitelmää ja suussa käytettävää tupakkaa ei saa maahantuoda, myydä tai muutoin luovuttaa. Esitys: Nykyisen lain 10 a :ää ehdotetaan muutettavaksi siten, ettei suussa käytettävää tupakkaa saisi lainkaan maahantuoda, myydä tai muutoin luovuttaa. Nykytilanne muuttuisi uuden ehdotuksen myötä niin, ettei kyseessä olevia tuotteita saisi maahantuoda Suomen mantereen alueelle edes henkilökohtaiseen käyttöön tai lahjaksi. Kielto toteutetaan siten, ettei se vaikuta Suomen ja Ruotsin lipun alla olevien alusten keskinäiseen suhteelliseen kilpailukykyyn.
40 35 Perustelu: Nykyisen EU-lainsäädännön mukaan suussa käytettävän tupakan eli nuuskan elinkeinotoiminnassa tapahtuva maahantuonti, myynti tai muutoin luovuttaminen on kiellettyä koko EU:n alueella lukuun ottamatta Ruotsin aluetta ja aluevesiä. Ruotsin valtio sai poikkeusluvan nuuskatuotteiden myyntiin liittyessään yhteisön jäseneksi. Ruotsi velvoitettiin tuolloin kuitenkin huolehtimaan, ettei nuuska pääse markkinoille muihin yhteisön jäsenvaltioihin. Suomen voimassaolevan tupakkalain mukaan nuuskan maahantuonti ainoastaan omaan käyttöön on sallittua. Kehittymässä olevia ja vastikään havaittuja terveysriskejä käsittelevä Euroopan unionin tiedekomitean (Scientific Committee on Emerging and Newly Identified Health Risks, SCENIHR, 22nd plenary on 6th February 2008) tieteellisen raportin yksimielisenä päätelmänä on, että kaikki savuttomat tupakkatuotteet sisältävät nikotiinia ja aiheuttavat riippuvuutta. Nuuskan syöpävaarallisuudesta on tieteellistä näyttöä ja erityisesti suun alueen ja haiman syövät liittyvät nuuskan käyttöön. Näyttö nuuskan tehosta tupakoinnin lopettamisessa muihin lopettamisen apukeinoihin verrattuna oli tiedekomitean mukaan riittämätön. Komitea toteaa, että sosiaalisten ja kulttuuristen erojen vuoksi on mahdotonta päätellä tupakointitrendejä ja suutupakan käyttöä, jos suutupakka tulisi vapaasti saataville muissakin EU-maissa kuin Ruotsissa. Komitean raportissa todetaan, että Ruotsin alhaisille ja laskeville tupakointiluvuille on löydettävissä nuuskan käytön ohella monia muitakin selityksiä, kuten menestyksekkäät tupakoimattomuusohjelmat ja muut sosio-kulttuuriset tekijät. Näin ollen ei ole lainkaan yksiselitteistä, onko nuuskan saatavuus tai miten paljon se on vaikuttanut tupakoinnin yleisyyden laskuun. Norjassakin tupakointi on vähentynyt samalla tavoin miesten ja naisten keskuudessa, mutta nuuskan käyttö on merkittävästi lisääntynyt ainoastaan nuorilla miehillä. Kaliforniassa Yhdysvalloissa sekä tupakointi että savuttoman tupakan käyttö on vähentynyt samanaikaisesti. Nämä tiedot viittaavat siihen, että yhteys savuttoman tupakan ja tupakoinnin lopettamisen välillä vaihtelee eri väestöissä ja siihen todennäköisesti vaikuttavat kulttuuriset, yhteiskunnalliset ja muut tekijät. Ruotsi eroaa kulttuurisesti monista muista maista eikä Ruotsin kokemuksia voida suoraan siirtää muihin maihin. Kuolleisuus tupakointiriippuvaisiin sairauksiin on Ruotsissa laskenut, mutta ruotsalaiset miehet eivät ole koskaan tupakoineet yhtä paljon kuin esimerkiksi suomalaiset tai englantilaiset. Suomessa ja Iso-Britanniassa tupakointi on vähentynyt ilman nuuskaa. Viiden pohjoismaisen kansanterveyttä edistävän laitoksen johtajien mukaan nuuskan terveysvaikutusten tutkimus on kovin vaillinaista. Ruotsin kansanterveyslaitoksen raportti nuuskan terveyshaitoista päätyi toteamaan, että ruotsalainen nuuska on syöpää aiheuttavaa. Myös WHO:n alainen syöpää tutkiva laitos IARC on todennut nuuskan aiheuttavan syöpää. Kun tähän vielä lisätään ruotsalaistutkimuksen vastikään julkaistut tulokset, pohjoismaiset terveysalan johtajat kiteyttävät, että nuuskaaminen lisää palautuvia ja palautumattomia muutoksia suun limakalvoissa, aiheuttaa haima-, ruokatorvi- ja vatsasyöpää, kasvattaa tappavien infarktien ja aivohalvausten vaaraa sekä kohottaa verenpainetta. Lisäksi on indikaatioita siitä, että nuuskaaminen lisää diabeteksen, metabolisen oireyhtymän, ennenaikaisen synnytyksen, alhaisen syntymäpainon ja ras-
41 36 kausmyrkytyksen riskiä. Nikotiiniriippuvuudella ja pitkäaikaisella nikotiinin saannilla sinänsä on toistaiseksi tuntemattomia vaikutuksia terveyteen. 9 Ruotsissa joka kolmas mies ja joka viides nainen on nikotiiniriippuvainen. Aikuisten nuuskaaminen lisää myös lasten nuuskaamisen riskiä. 10,11 Vaikka Ruotsissa tupakointi on muihin länsimaihin verrattuna melko alhaisella tasolla, on tupakkatuotteiden käyttäjien ja nikotiiniriippuvaisten lukumäärä huomattavasti suurempi kuin muissa länsimaissa ja Suomessa. Suomessa vuotiaista miehistä tupakoi päivittäin 24 prosenttia ja vuotiaista miehistä käytti 1,7 prosenttia nuuskaa päivittäin vuonna Suussa käytettävä tupakka tuo elimistöön enemmän nikotiinia kuin savuke, minkä vuoksi nikotiiniriippuvuus syntyy nopeasti. Nikotiiniriippuvuus on sairaus. Suomessa käytettävä ruotsalainen kostea nuuska sisältää ainakin 2500 kemiallista ainetta. Noin puolet nuuskasta on tupakkaa, jonka lisäksi nuuskassa on muun muassa raskasmetalleja ja jäänteitä tuholais- ja kasvimyrkyistä. Kaikki suussa käytettävät tupakkatuotteet lisäävät suu- ja haimasyövän riskiä. Tällaisia tuotteita käyttävän henkilön verestä, virtsasta ja haimanesteestä voidaan osoittaa suussa käytettävän tupakan syöpää aiheuttavien kemikaalien jäämiä. Lisäksi heidän saamat nitrosoamiinimäärät ylittävät moninkertaisesti elintarvikkeista saadut päivittäisen nitrosoamiinikuormituksen. Syöpävaaralliset aineet kulkeutuvat suussa käytettävästä tupakasta koko elimistöön. Nuuskan kulutus ja maahantuonti ovat viime vuosina olleet kasvussa Suomessa. Tilastokeskuksen kokoaman Suomalaisten matkailu-tutkimuksen yhteydessä tehtävä tuontikyselytaulukkojen mukaan nuuskan maahantuonti Ruotsista Suomeen on vuoden 2005 jälkeen lisääntynyt tasaisesti. Nuuskan maahantuovien henkilöiden sukupuolijakaumassa on tapahtunut huomattavaa muutosta, etenkin vuosien 2006 ja 2007 välillä. Vuonna 2005 nuuskaa Ruotsista maahantuoneista henkilöistä oli miehiä ja naisia, kun vuonna 2006 miehiä oli ja naisia Vuonna 2007 nuuskaa maahantuoneista henkilöistä oli miehiä ja naisia. Huomioitavaa on, että vuosien 2005 ja 2007 välillä naisten osuus nuuskan maahantuojista on yli kolminkertaistunut ja että naiset tuovat nuuskaa Ruotsista Suomeen huomattavasti miehiä enemmän, vaikka naisten nuuskan käyttö on huomattavasti miehiä vähäisempää. Onkin aihetta epäillä naisten nuuskatuonnin liittyvän nuuskan välittämiseen muille käyttäjille maksutta tai maksua vastaan. Kouluterveyskyselyn mukaan nuorten nuuskan käyttö on lisääntynyt Suomessa neljän viime vuoden aikana niin peruskoululaisten kuin lukiolaistenkin osalta. Nuorten terveystapatutkimus puolestaan osoittaa, että nuuskan käyttö on lisääntynyt etenkin 16-vuotiaiden poikien keskuudessa. Aikuisten terveyskäyttäytymistutkimuksen perusteella suomalaisten nuuskaa käyttävien aikuisten osuus on pysynyt vuosituhannen vaihteen jälkeisten viiden vuoden aikana melko vakaana, mutta lievää kasvua on kuitenkin ollut havaittavissa. Suomalaisista aikuisista miehistä nuuskaa käyttää päivittäin tai satunnaisesti yhteensä 5,3 prosenttia. Nuuskaaminen on yleisintä vuotiaiden ikäryhmässä, jossa satunnaisesti tai päivit- 9 Suomen Lääkärilehti 48/2008 vsk Suomen Lääkärilehti 48/2008 vsk Norberg M, Stenlund H, Lindahl B, Boman K, Weinehall L. Contribution of Swedish moist snuff to the metabolic syndrome: a wolf in sheep s clothing? Scand J Public Health 2006;34:
42 37 täin nuuskaavien osuus on 11,7 prosenttia. Päivittäin nuuskaa käyttää suomalaisista miehistä yhteensä 1,7 prosenttia. Yleisintä nuuskan päivittäinen käyttö on vuotiaiden miesten keskuudessa, jossa päivittäin nuuskaa käyttävien osuus on 3,7 prosenttia 12.Vuonna 2007 nuuskaa päivittäin tai satunnaisesti käytti 14-vuotiaista pojista vajaa 2 prosenttia, 16-vuotiaista noin 9 prosenttia ja 18-vuotiaista noin 11 prosenttia Tyttöjen nuuskankäytön kehitys on kulkenut yhdenmukaisesti poikien muutoksen kanssa, mutta vuosien 2005 ja 2007 välillä vuotiaiden nuuskaajien osuus yleistyi tytöillä tilastollisesti merkitsevästi. 13 Tyttöjen nuuskan käyttö on kuitenkin huomattavasti poikia vähäisempää. Lukiolaisten poikien osalta päivittäinen nuuskaaminen on vuosien aikana vaihdellut 2,5-3,8 prosentin välillä ja silloin tällöin nuuskaaminen 7,5-10 prosentin välillä. Ammattioppilaitoksen pojista päivittäin nuuskaa käyttävien osuus oli 3,8 prosenttia ja silloin tällöin käyttävien osuus 13,3 prosenttia. Tutkimuksissa on havaittu viitteitä siitä, että nuuskan käytön ja tupakoinnin aloittamisen välillä voi olla yhteyttä. 14 Euroopan komissio on päivätyssä asiakirjassaan D(2008) ottanut kantaa Suomen ja Ruotsin väliseen nuuskaproblematiikkaan. Komissio on todennut, että voimassa oleva suussa käytettävän tupakan elinkeinotoiminnassa tapahtuva maahantuonti-, myynti- ja muu luovuttamiskielto koskee Ruotsia lukuun ottamatta kaikkien EU:n jäsenmaiden maa-alueita ja niiden lipun alla purjehtivia aluksia. Näin ollen EY-lainsäädännön mukaan Suomen lipun alla purjehtivissa aluksissa ei suussa käytettävää tupakkaa voi myydä missään tilanteessa. Komissio on asiakirjassaan korostanut, että EY-tupakkalainsäädäntöä tulee ensisijaisesti tutkia EY-lainsäädännön ja EU:n tavoitteiden valossa ja että Ruotsin poikkeusta tulisi tulkita mahdollisimman suppeasti. Komissio painottaakin kannanotossaan, että Ruotsin tulee varmistaa, ettei nuuskaa pääse Suomen markkinoille, käsittäen myös Suomen aluevedet. Komission kannanoton perusteella suussa käytettävää tupakkaa ei näin ollen saa myydä Suomen aluevesillä. Voimassa olevan lainsäädännön mukaan nuuskaa on mahdollista myydä Ruotsin ja Suomen välillä kulkevilla matkustaja-aluksilla ainoastaan Ruotsin lipun alla olevilla aluksilla niiden ollessa Ruotsin aluevesillä. Ehdotetulla säännöksellä ei olisi näiltä osin vaikutuksia nykytilanteeseen ja se olisi laivavarustamojen kannalta täysin lippuneutraali. Edellä mainittu komission kanta ei kuitenkaan vastaa nykytilaa, sillä Suomen lipun alla purjehtivilla aluksilla myydään nuuskaa Ruotsin aluevesillä ja Ruotsin lipun alla purjehtivilla aluksilla myydään nuuskaa Suomen aluevesillä. Sekä Suomi että Euroopan unioni ( ) ovat ratifioineet Yhdistyneiden kansakuntien merioikeusyleissopimuksen (Valtiosopimukset 50/1996). Meriyleisoikeussopimuksen mukaan aluksilla tulisi soveltaa lipun lakia eli sen maan lakia, jonka laivarekisterissä se on. Euroopan Yhteisön tuomioistuin on kieltäytynyt tuomioissaan hyväksymästä kansainväliseen merioikeusyleissopimukseen perustuvaa argumentointia, jos sitä käytetään unionin jäsenvaltioissa perusteena olla noudattamatta yhteisölainsäädäntöä 16. Työryhmä ei ota kantaa tulkintojen oikeellisuuteen. 12 Kansanterveyslaitos, Nuorten terveystapatutkimus Scientific Committee on Emerging and Newly Identified Health Risks, SCENIHR, 22nd plenary on 6th February Health Effects of Smokeless Tobacco Products. 15 Komission vastaus maahanmuutto- ja eurooppaministeri Astrid Thorsille. Brussels D(2008) Komission vastaus maahanmuutto- ja eurooppaministeri Astrid Thorsille. Brussels D(2008) 1189.
43 38 Yhteisöoikeuden 28 artiklan mukaan jäsenvaltioiden väliset tuonnin määrälliset rajoitukset ovat kiellettyjä. Rajoitukset voivat kuitenkin olla perusteltuja ihmisten terveyden suojelemiseksi 30 artiklan mukaisesti. Koska EU on kieltänyt nuuskan myynnin, kielto antaa oikeuden kieltää myös nuuskatuotteiden vapaan liikkuvuuden jäsenvaltioiden välillä. Nuuskan maahantuontikielto ei siten liene ongelmallinen yhteisöoikeuden kannalta. Uusia nuuskatuotteiden variaatioita pyritään suunnittelemaan niin, että ne olisivat mahdollisimman houkuttelevia myös lapsille, nuorille ja naisille. Tällaisia tuotteita ovat muun muassa makuaineita sisältävät nuuskatuotteet, kuten esimerkiksi mansikan makuinen suussa käytettävä tupakka. Swedish Matchin mukaan nuuskan kulutus on lisääntynyt vuosien varrella, koska tietoisuus tupakoinnin tieteellisesti todistetusta vaarallisuudesta on levinnyt. Swedish Match on todennut, että kuluttajat ovat kasvavassa määrin olleet kiinnostuneita nuuskatuotteiden tarjoamista nautinnoista sekä nuuskatuotteiden moninaisuudesta 17. Yhtenä syynä nuuskatuotteiden kulutuksen kasvuun Swedish Match mainitsee tuotteiden sosiaalisen hyväksyttävyyden. Swedish Matchin mukaan muina mahdollisina syinä nuuskatuotteiden kulutuksen kasvuun on niiden laadun paranemisen sekä puute tieteellisistä todisteista nuuskan terveyshaitoista. 18 Swedish Matchin Tuotevalvontakeskukselle toimittamassa kirjeessä nuuskan kulutuksen kasvua Ruotsissa on havainnollistettu kuviossa 5. Kuvio: Tupakkatuotteiden kulutus Pohjois-Ruotsissa. Lähde: Swedish Matchin Sosiaali- ja terveydenhuollon tuotevalvontakeskukselle osoittama kirje Tullin mukaan sen vuoden 2007 aikana tutkimat tapaukset ovat osoittaneet, että nuuskan myynnin ja maahantuonnin osalta kysymys on erittäin laajasta ja ammattimaisesta rikollisesta toiminnasta. Tullin tiedossa on, että ruotsalaista nuuskaa on kaupiteltu Suomessa muun muassa kioskeissa ja huoltoasemilla. Nuuskasta on syntynyt mielikuva, että kyse on puolilaillisesta tuotteesta, jolle on muodostunut vakiintunut käyttäjäkuntansa Suomessa. Tullin käsityksen mukaan on mahdollista, että nuuskan maahantuonnin täyskielto johtaisi laittoman jakelun määrän lisääntymiseen, koska laillista kanavaa nuuskan hankinnalle ei enää olisi. Tulli katsoo, että nuuskan 17 Swedish Matchin Sosiaali- ja terveydenhuollon tuotevalvontakeskukselle osoittama kirje, Swedish Matchin Sosiaali- ja terveydenhuollon tuotevalvontakeskukselle osoittama kirje,
44 39 maahantuonnin täyskielto loisi pohjaa ammattimaiselle ja järjestäytyneelle rikolliselle nuuskanmyynnille Suomessa. Tupakkateollisuus pyrkii kaikin keinoin vahvistamaan nuuskan puolilaillista asemaa ylläpitääkseen ja laajentaakseen nuuskan käyttäjäkuntaa. Käyttäjäkuntaa yritetään laajentaa kehittämällä uusia nuuskatuotteita, jotka vetoavat tiettyyn kuluttajaryhmään. Tällaisia tuotteita ovat muun muassa eri makuaineita, esimerkiksi mansikan, salmiakin, eukalyptuksen, savun makua, sisältävät nuuskatuotteet. Uusia käyttäjiä ovat usein lapset ja nuoret. Ottaen huomioon, että nuuskatuotteita on saatavilla Suomessa ja niitä myydään laittomasti myös elinkeinotoiminnassa, on todettava, ettei Ruotsi ole kyennyt tehokkaasti ehkäisemään nuuskatuotteiden markkinoille saattamista Suomessa. Nuuskan käyttöön liittyy huomattavien terveyshaittojen lisäksi poikkeuksellisen yleisesti laitonta verotonta maahantuontia ja kauppaa joko elinkeinotoiminnan muodossa tai kaveriporukoiden kesken. Ei siis ole perusteltua sallia nuuskan maahantuontia omaankaan käyttöön, varsinkin kun osa omaan käyttöön tarkoitusta nuuskasta ajautuu laittomaan nuuskan jakeluun. Nuuskan maahantuonnin kieltäminen myös henkilökohtaiseen käyttöön poistaisi mielikuvan puolilaillisesta tuotteesta ja vähentäisi tätä kautta nuuskatuotteiden käyttöä etenkin lasten ja nuorten keskuudessa. On mahdollista, että nuuskan maahantuonnin kielto lisäisi nuuskan laitonta maahantuontia. Koska asia kuitenkin tiedostetaan jo nyt, olisi mahdollista valmistella toimenpiteitä, joilla nuuskan laiton maahantuonti estettäisiin. Tällaisia toimenpiteitä voisi olla esimerkiksi viranomaisyhteistyön tehostaminen ja toimintatapojen kehittäminen soveltuvien osin samankaltaiseksi kuin mitä huumausaineiden torjunnan kohdalla. Samalla on otettava huomioon, että toimintaan on vaikea osoittaa lisäresursseja Tupakkatuotteiden vähittäismyynti automaattisesta myyntilaitteesta kielletään 11 (LUONNOS) Tupakkatuotteiden vähittäismyynti automaattisesta myyntilaitteesta on kielletty. Säännös tulee voimaan siirtymäajan jälkeen. Esitys: Tupakkalakia ehdotetaan muutettavaksi siten, että tupakkatuotteiden vähittäismyynti automaattisesta myyntilaitteesta kiellettäisiin.
45 40 Perustelu: Ehdotetulla toimenpiteellä toimeenpantaisiin WHO:n tupakoinnin torjuntaa koskeva puitesopimuksen 16 artiklan 1 (d) ja 5 kohta. Puitesopimuksen 1 (d) kohdan mukaan varmistetaan, että alaikäiset eivät pääse käsiksi sopimuspuolen toimivalta-alueella oleviin tupakanmyyntiautomaatteihin ja etteivät nämä edistä tupakan myyntiä alaikäisille. Puitesopimuksen 5 kohdan mukaan sopimusosapuoli voi osoittaa sitoutuvansa estämään tupakanmyyntiautomaattien käyttöön ottamisen toimivalta-alueellaan tai tarpeen mukaan tupakanmyyntiautomaattien kertakaikkisen kieltämiseen. Tällä toimenpiteellä pyritään estämään tupakkatuotteiden myynti alle 18-vuotiaille henkilöille. Puitesopimuksen 13 artiklan toimeenpano-ohjeiden mukaan yksi kiellettävistä tupakkatuotteiden mainonta ja myynninedistämisen muodoista ovat tupakanmyyntiautomaatit. Voimassa olevan tupakkalain mukaan tupakkatuotetta ja tupakointivälinettä saa myydä automaattisesta myyntilaitteesta vain, jos myynti tapahtuu valvonnan alaisena. Automaattisia tupakkatuotteiden myyntilaitteita on tällä hetkellä käytössä muun muassa hotellien vastaanottojen yhteydessä sekä ravintoloissa. Vaikka voimassa oleva tupakkalaki edellyttää, että automaattinen myyntilaite on sijoitettava niin, että sen käyttöä voidaan jatkuvasti valvoa, on myyntilaitteen valvonta käytännössä saattanut olla puutteellista. Esimerkiksi hotellien vastaanotossa on usein vain yksi työntekijä, jonka vastuulla ovat sekä asiakaspalvelutyö että automaattisen myyntilaitteen valvonta. Tällaisessa tilanteessa automaattisen myyntilaitteen valvonta kärsii asiakaspalvelusta, mikä puolestaan mahdollistaa alaikäisten tupakkatuotteiden hankinnan myyntilaitteesta. Osa tupakkatuotteiden automaattisista myyntilaitteista onkin muodostunut nuorten tupakkatuotteiden hankintapaikoiksi. Automaattisten myyntilaitteiden poistamiseen varataan siirtymäaika Tupakkalain tavoitepykälä uudistetaan 1 (LUONNOS) Tässä laissa, myöhemmin tupakkalaki, säädetään toimenpiteistä, joilla ehkäistään tupakkatuotteiden käytön aloittamista, edistetään niiden käytön lopettamista ja suojellaan väestöä tupakansavulle altistumiselta. Tämän lain tupakointia vähentävät toimet perustuvat siihen, että tupakka ja tupakkatuotteet eivät ole normaaleja kulutushyödykkeitä. Ne aiheuttavat käyttäjälleen vaikean riippuvuuden, ylläpitävät sitä ja sisältävät aineita, jotka sellaisenaan, palamis- tai aineenvaihduntatuotteina ovat farmakologisesti aktiivisia ja myrkyllisiä, aiheuttaen elimistössä solumuutoksia, kudosvaurioita ja lukuisia sairauksia, kuten syöpää. Tupakkaverosta ja sen määräämisestä säädetään erikseen.
46 41 Esitys: Tupakkalain 1 :n 1 momenttia ehdotetaan muutettavaksi niin, että siinä kuvataan tupakkalain ja tupakoinnin torjuntatyön keskeiset tavoitteet. Tupakkalain 1 :ään ehdotetaan lisättäväksi 2 momentti, jossa kuvataan Suomen ratifioiman FCTC sopimuksen johdantotekstin luonnehdinta tupakkatuotteista ja niiden aiheuttamista terveyshaitoista tupakkatuotteiden käyttäjille. Kuvattujen haittojen perusteella lakiin ehdotetaan lisättäväksi päätelmä, etteivät tupakkatuotteet ole normaaleja kulutushyödykkeitä. Pykälän nykyinen 2 momentti siirtyy 3 momentiksi. Perustelu: Ehdotetun 1 :n 2 momentin säännöksen lähtökohta on Suomen ratifioiman tupakoinnin torjuntaa koskevan Maailman terveysjärjestön (WHO) tupakoinnin torjuntaa koskevan puitesopimuksen johdannossa oleva kuvaus tupakkatuotteiden vaarallisuudesta. Puitesopimuksen mukaan savukkeet ja muutamat muut tupakkaa sisältävät tuotteet on tarkoin suunniteltu sellaisiksi, että ne aiheuttavat ja ylläpitävät riippuvuutta ja että monet niiden sisältämät yhdisteet ja niiden savu ovat farmakologisesti aktiivisia ja myrkyllisiä, muuttavat perimää ja aiheuttavat syöpää, ja että tupakkariippuvuus on kansainvälisessä tautiluokitusjärjestelmissä luokiteltu omaksi sairaudekseen. Vaarallisuutensa perusteella tupakkatuotetta ei voida pitää tavallisena kulutushyödykkeenä. Tämä lähtökohta ja peruste kaikille laissa säädetyille kielloille ja rajoituksilla. Ehdotetussa 1 :n 1 momentissa kuvataan tupakoinnin torjuntatyön nykyinen strategia Alkoholilain ja tupakkalain valvonnan yhteistyötä tehostetaan 13 e (LUONNOS) Työsuojeluviranomaisten, 14 a :ssä tarkoitetun kunnan valvontaviranomaisen ja tarvittaessa poliisin on ilmoitettava alkoholilain (1143/1994) 21 :ssä tarkoitetulle anniskelulupaviranomaiselle tupakointitilaa koskevien säännösten rikkomisesta ja rakennusvalvontaviranomaiselle tupakointitilan rakentamista, kunnossapitoa tai korjaus- ja muutostyötä koskevien säännösten ja määräysten rikkomisesta. Alkoholilain 41 :ssä tarkoitetun valvontaviranomaisen on ilmoitettava työsuojeluviranomaiselle ja 14 a :ssä tarkoitetulle kunnan valvontaviranomaiselle tupakointitilaa ja ulkona tapahtuvaa tupakointia koskevien säännösten rikkomisesta. Työsuojeluviranomaisen ja 14 a :ssä tarkoitetun kunnan valvontaviranomaisen tulee ilmoittaa toisilleen edellä tarkoitettujen säännösten ja määräysten rikkomisesta.
47 42 Esitys: Tupakkalain 13 e :ää ehdotetaan muutettavaksi siten, että lisätään alkoholilain 41 :ssä tarkoitetun valvontaviranomaisen velvollisuus ilmoittaa työsuojeluviranomaiselle ja tupakkalain 14 a :ssä tarkoitetulle kunnan valvontaviranomaiselle tupakointitilaa ja ulkona tapahtuvaa tupakointia koskevien säännösten rikkomisesta. Perustelu: Ehdotetulla toimenpiteellä vakiinnutetaan jo nyt olemassa oleva käytäntö lakiin. Viranomaisten toimivaltaa ei muuteta miltään osin, vaan lakiin lisätään viranomaisen velvollisuus kertoa toiselle viranomaiselle omassa tarkastustoiminnassaan havaituista lainrikkomuksista Muut ehdotukset Makua muuttavien ja limakalvoja puuduttavien aineiden käytön kieltäminen tupakkatuotteissa Työryhmä ehdottaa, että sosiaali- ja terveysministeriö ehdottaa Euroopan Yhteisön komissiolle tupakan makua muuttavien ja hengitysteiden limakalvojen tuntoa alentavien aineiden käytön kieltämisestä kaikissa tupakkatuotteissa. Perustelu: Euroopan Yhteisön ja sen jäsenmaiden tupakkapolitiikan tavoite on tupakoinnin ja tupakkatuotteiden kulutuksen vähentäminen. Tähän politiikkaan ei kuulu uusien tupakkatuotteiden markkinoille saattaminen eikä tupakoinnin edistäminen. Tupakkateollisuus on alkanut markkinoida erilaisilla miellyttäviä haju- ja makuelämyksiä tuottavilla aromeilla maustettuja tupakkatuotteita. Aromeilla peitetään tupakkatuotteen vähemmän miellyttävä ominaismaku ja alennetaan kynnystä tupakoinnin aloittamiseen. Tällaisia tupakkatuotteita on jo markkinoilla Yhdysvalloissa, Ranskassa ja Ruotsissa. Limakalvojen tuntoa alentavien puuduttavien aineiden käyttö mahdollistaa tupakansavun vetämisen syvälle keuhkoihin, jolloin savun ainesosien imeytymien elimistöön ja myrkkyvaikutukset tehostuvat. Puudutettu limakalvo kestää paremmin myös tupakansavun kuumuutta, jolloin hengitysteiden limakalvot altistuvat herkästi palovammoille.
48 Tupakkatuotteiden geneeriset vähittäismyyntipakkaukset Työryhmä ehdottaa, että sosiaali- ja terveysministeriö tekee Euroopan Yhteisön komissiolle aloitteen tupoakkatuotedirektiivin muuttamiseksi niin, että yhteisön jäsenmaissa vähittäismyynnissä olevat tupakkatuotteet olisi pakattava yhteneväisiin valkoisiin vähittäismyyntipakkauksiin, jonka yhdelle ulkopinnalle määrättyyn kohtaan olisi säädetyn kokoisin kirjaimin (fontein) ja säädetyllä värillä ja pistetiheydellä painettu tuotteen tavaramerkki säädettyjen päällysmerkintöjen lisäksi. Perustelu: Maailman terveysjärjestön tupakoinnin torjuntaa koskevan puitesopimuksen 11 artiklan 1 kohdan mukaan jokaisen sopimuspuolen on viimeistään kolmen vuoden kuluttua siitä, kun sopimus on sen alueella tullut voimaan, kansallisen lainsäädäntönsä mukaisesti ryhdyttävä tehokkaisiin toimenpiteisiin 11 artiklan toimeenpanemiseksi. Niillä varmistetaan, että artikla 11 kohta 1 (a) tupakkatuotteiden pakkaukset ja pakkausmerkinnät eivät mainosta tupakkatuotteita tavalla, jotka ovat valheellisia tai harhaanjohtavia tai saattavat antaa virheellisen käsityksen tuotteen ominaisuuksista, terveysvaikutuksista, vaaroista tai päästöistä, ja tämä määräys koskee myös kaikkia termejä, kuvauksia, tavaramerkkejä ja kuvallisia tai muita merkkejä, jotka antavat suoraan tai epäsuorasti sellaisen väärän käsityksen, että jokin tietty tupakkatuote olisi vähemmän haitallinen kuin muut tupakkatuotteet. Puitesopimuksen 11 artiklan toimeenpano-ohjeiden mukaan sopimuspuolten tulisi harkita sellaisten toimenpiteiden toimeenpanoa, joilla rajoitetaan tai kielletään logojen, värien tai brändiimagon tai muun mainonnallisen tiedon käyttö tupakkatuotteiden pakkauksissa. Sallittua olisi kuitenkin esittää tupakan tuotemerkkien nimet ja tuotenimet erikseen määritellyllä värillä ja fontilla pakkauksissa. Puitesopimuksen 13 artiklan toimeenpano-ohjeiden mukaan tupakkatuotteiden pakkaukset ja tuotesuunnittelun piirteet ovat yksi kiellettävistä tupakkatuotteiden mainonnan ja myynninedistämisen muodoista. Nykyiset tupakkatuotteiden vähittäismyyntipakkaukset ovat väreiltään, teksti- ja tavaramerkkimuotoiluiltaan tuotemainoksia. Ne herättävät näkyvyydellään uteliaisuuden tuotetta kohtaan, johtavat tupakointikokeiluihin ja heräteostoihin. Tuotteen näkyvä esillepano myyntipaikassa ja myyntipisteessä vahvistaa entisestään tuotteen mainonnallisuutta ja tuotemainontaa. Tällainen tuotemainonta on Maailman terveysjärjestön kansanvälisen tupakkasopimuksen 11 ja 13 artiklojen, Euroopan Yhteisön mainontakieltodirektiivin ja Suomen tupakkalain mainonta ja myynninedistämiskieltojen vastaista. Tekemällä pakkauksista yleispakkauksia, joissa on vain tuotteen tunnistamisessa tarpeellinen tupakkatuotteen tavaramerkki ja tarpeelliset varoitusmerkinnät, tupakkatuotteiden tuotemainonta
49 44 estyy. Tutkimusten mukaan tupakkatuotteiden arvostus ja asema heikkenee tupakoimattomien ja etenkin nuorten silmissä eikä tuote houkuttele tupakointikokeiluihin Komission huomion kiinnittäminen suunuuskan levitykseen Suomeen Työryhmä ehdottaa, että Sosiaali- ja terveysministeriö lähestyy kirjeellään Euroopan Yhteisön komissiota ja pyytää saada nähtäväkseen komission neuvostolle esittämäkertomuksen siitä, mitä toimenpiteitä ja millä tuloksella Ruotsin kuningaskunta on varmistanut, ettei suunuuskaa ole saatettu Suomen markkinoille, jossa sovelletaan täysimääräisesti direktiivin (EY 89/622/ETY, 92/41/ETY, 2001/37/EY) mukaista nuuskan myyntikieltoja. Työryhmä ehdottaa, että samassa kirjeessä kuvataan Suomen nuuskankäyttötilanne, nuuskan salakuljetustilanne ja nuuskan myynti Suomen aluevesillä Ruotsin lipun alla purjehtivilla laivoilla ja pyydetään komission toimenpiteitä tilanteen saattamiseksi yhteisöoikeuden mukaiseksi. Perustelu: Direktiivin 89/622/ETY, sellaisena kuin se on muutettuna direktiivillä 92/41/ETY, 2 artiklan 4 kohdassa määriteltyjen tuotteiden markkinoille saattamista koskeva direktiivin 89/622/ETY, sellaisena kuin se on muutettuna direktiivillä 92/41/ETY, 8 a artiklassa oleva nuuskakielto ei koske Norjaa ja Ruotsia, paitsi siltä osin, kuin kyseessä on kielto saattaa tämä tuote markkinoille elintarviketta muistuttavassa muodossa. Norjan kuningaskunta ja Ruotsin kuningaskunta toteuttavat kaikki tarvittavat toimenpiteet sen varmistamiseksi, ettei a kohdassa tarkoitettuja tuotteita saateta markkinoille jäsenvaltioissa, joissa sovelletaan täysimääräisesti direktiivejä 89/622/ETY ja 92/41/ETY. Komissio valvoo b kohdassa tarkoitettujen toimenpiteiden tehokasta täytäntöönpanoa. Komissio esittää neuvostolle kolmen vuoden kuluessa Norjan ja Ruotsin liittymisestä kertomuksen siitä, miten Norjan kuningaskunta ja Ruotsin kuningaskunta ovat panneet täytäntöön b kohdassa tarkoitetut toimenpiteet. Tähän kertomukseen voi tarvittaessa liittyä aiheellisia ehdotuksia. Ruotsi liittyessään Euroopan Yhteisöön sai erivapauden valmistaa ja myydä oman maansa alueella suunuuskaa. Samalla Ruotsi sitoutui huolehtimaan mm siitä, ettei nuuskaa saateta Suomen markkinoille. Asiasta tehdyn sopimuksen (lisäpöytäkirja) komissio valvoo asiaa ja laatii yhdessä Ruotsin kanssa kertomuksen siitä, miten nuuskan markkinoille saattamisen estäminen mm Suomeen on toteutettu. Koska nuuskaa on varsin yleisesti salakaupan Suomessa ja koska nuuskaa myydään yleisesti Suomen aluevesillä siellä Ruotsin lipun alla liikennöivillä laivoilla, on perusteltua tehdä asiaa koskeva aloite ja selvityspyyntö komissiolle. Muilta osin viitataan liitteenä olevaan STTV:n lokakuussa 2008 laatimaan nuuskaraporttiin.
50 Nikotiinivalmisteiden myynnin laajentaminen ravintoloihin ja ravitsemusliikkeisiin Työryhmä ehdottaa, että sosiaali- ja terveysministeriö valmistelisi lääkelain muutoksen, joka mahdollistaisi nikotiinivalmisteiden myymisen ravintoloissa. Perustelu: Tupakointi kiellettiin ravintoloiden sisätiloissa Tupakoitsijan on mentävä tupakoimaan erilliseen tupakointitilaan, jos sellainen on käytettävissä tai ulos. Tilanne on synnyttänyt erilaisille nikotiinituotteille markkinaraon, koska niitä on mahdollista käyttää savua tuottamattomina tuotteina kaikkialla ravintolan sisätiloissa. Näin esimerkiksi kielletty suunuuskan käyttö tupakoinnin korvaajana ravintoloissa on saamassa jalansijaa. Myös ns. sähkötupakkaa ja muita nikotiinituotteita on kehitetty ravintola-asiakkaita varten, kun tupakointi ei ole mahdollista. Puhtaiden nikotiinikorvaushoitotuotteiden puuttuminen ravintoloissa on tupakoinnin vähentämispolitiikan ajankohtainen epäkohta eikä ole väestön terveyden kannalta perusteltua. Niitä käyttämällä nikotiinin vieroitusoireet pysyvät poissa ilman tupakkatuotteille tyypillisiä, korkeampien nikotiinipitoisuuksien aiheuttamia keskushermoston välittäjäainereaktioita, jotka ovat ominaisia nuuskalle ja nikotiinituotteille. Ravintolaelämälle on myös tyypillistä, että tupakkalakko horjuu usein alkoholin käytön yhteydessä. Tämä tilanne olisi ehkäistävissä ravintolasta saatavilla nikotiinivalmisteilla. Nikotiinivalmisteiden seurantatyöryhmä on muistiossaan 28. helmikuuta 2007(STM:n selvityksiä 2007:21) perustellusti ehdottanut nikotiinivalmisteiden myynnin sallimista ravintoloissa ja muissa ravitsemusliikkeissä.
51 46 Osmo Laine: Eriävä mielipide Tuen Matti Vanhasen II hallituksen hallitusohjelman mukaisia tupakkapoliittisia toimia, joilla tehostetaan tupakkatuotteiden myynnin valvontaa ja suunnataan ennaltaehkäiseviä toimia erityisesti lapsiin ja nuoriin. Työryhmän kauppaa koskevien esitysten osalta totean seuraavan. 8a Tupakkatuotteiden näkyvän esilläpidon kieltäminen vähittäismyyntipaikoissa En hyväksy tupakkatuotteiden näkyvän esilläpidon kieltämistä vähittäismyyntipaikoissa siinä muodossa kuin tupakkapoliittinen työryhmä sitä esittää. En voi yhtyä työryhmän perusteluihin siitä, että esillepanokiellon olisi ulkomaisten, Islannin ja Kanadan, esimerkkien perusteella näytetty vaikuttavan tupakointia vähentävästi. Esilläpitokiellon lisäksi maissa on toteutettu monia muita samanaikaisia toimenpiteitä, joten esilläpitokiellon vaikutuksia ei voida arvioida varsinkaan, kun tupakointi on näissä maissa ollut trendinmukaisesti laskussa. En myöskään hyväksy väitettä, että esilläpitokielto vähentäisi juuri nuorten tupakoinnin aloittamista. Kaupan velvollisuutena on noudattaa tupakan myyntiä koskevia ikäraja- ja muita rajoituksia. Tupakkatuotteiden myynnin osalta Päivittäistavarakauppa ry on jo vuosia pyytänyt turhaan tupakan myynnin omavalvonnan viranomaisvalvonnasta vastaavaa tuotevalvontakeskusta yhteistyöhön tupakan esilläpitoa koskevan ohjeistuksen ajanmukaistamiseksi ja valtakunnallisen valvonnan tehostamiseksi. Päivittäistavarakauppa ry on kehittänyt elintarvikkeiden myynnissä erittäin tehokkaan omavalvontayhteistyön elintarvikevalvontaviranomaisten kanssa. Yhdistys solmi sosiaali- ja terveysministeriön kanssa kumppanuussopimuksen koskien alkoholijuomien ja muiden ikärajatuotteiden myyntiä. Kaupalla on sopimuksen perusteella lupa odottaa esittämäänsä viranomaisyhteistyötä tupakan esilläpito-ohjeistuksen osalta, varsinkin kun päivittäistavarakaupan yritykset toteuttavat vuonna 2009 noin kaupan ammattilaista koskevan ikärajapassikoulutuksen. Esitän työryhmän esityksestä poiketen, että tupakan myyntiin koskeva esilläpitoohjeistus toteutettaisiin tupakkalain perusteella tupakkatuotteiden myynnin omavalvonnasta annetulla sosiaali- ja terveysministeriön määräyksellä.
52 47 Työryhmän enemmistö kuitenkin esittää näkyvän esilläpidon kieltoa tupakkalain muutoksella. Tämän vuoksi pidän lainmuutoksen perusteluja koskevan edellä esitetyn näkemyksen perusteella tarpeellisena, että laissa mainitaan esilläpitokiellon toteuttamisesta annettavaa sosiaali- ja terveysministeriön asetusta varten, että esilläpitokielto toteutetaan tarkoituksenmukaisella tavalla käyttäen olemassa olevia myyntilaitteita ja menettelyjä aiheuttamatta elinkeinonharjoittajille tarpeetonta kustannusta tai haittaa. Lakiesityksestä tulee poistaa työryhmän esittämä 3. momentti erillisestä asiakkaalle pyydettäessä annettavasta luettelosta. Esitys on täysin tarpeeton esilläpitokiellon tavoitteiden kannalta ja aiheuttaa vain turhaa haittaa ja vaivaa asiakkaille ja kaupalle. Tupakan myynnin osalta on muistettava, että kyseessä on laillisen elinkeinon harjoittaminen. Tupakan myyjän on saatava vakituisesti pitää asiakkaiden nähtävillä sosiaali- ja terveysministeriön asetuksella määritetyn standardin mukainen luettelo myynnissä olevista tupakkatuotteista. Myös automaattien valintapainikkeissa on saatava olla kirjoitettu tuotenimi ja hinta asiakkaan nähtävillä. Jos nykyisiä myyntilaitteita ja myynnin menettelyjä ei voida jatkaa, tupakan näkyvän esilläpidon kiellon kertaluonteiset myyntitilojen muutoksista aiheutuvat kustannukset olisivat arviolta 30 miljoonaa euroa. Vielä suurempaa kustannusnousua ja jatkuvaa toiminnallista haittaa myymälöissä aiheutuu lisäksi asiakaspalvelun hidastumisesta. Esilläpitokiellon yleisistä ja erittäin merkittävistä vaikutuksista on vielä mainittava pienten myymälöiden kilpailukyvyn heikkeneminen, koska niissä tilaongelma ja tupakan myynnin osuus suurin. Hallitsevien globaalien merkkituotteiden markkinaasema vahvistuu ja kaupan neuvotteluasema heikkenee. 8 Sponsorointikieltoa koskeva lisäys Sponsorointikieltoa koskevan EU-direktiivin mukainen lisäys on soveltamisalaltaan epämääräinen ja perustelematon erityisesti kaupan ja tupakkatehtaiden keskinäisen liiketoiminnan osalta. Esitän sen poistamista b Alaikäisiä koskevat määräykset Tupakkatuotteiden myynnin alaikäisiä koskevat määräykset ja valvontaohjeet on kirjoitettava kaupan osalta samansisältöisinä alkoholimyynnin kanssa, koska myynti tapahtuu usein samoista pisteistä, jolloin valvonnan ohjeistus ja seuranta on tarkoituksenmukaista olla yhteneväistä.
53 48 31 c Myyntikiellon rikkomista koskevat seuraamukset Pidän esitettyjä seuraamuksia rikoksina aivan liian ankarina ja esitän, että rikoslain kokonaisuudistuksessa omaksutun tavan mukaisesti vankeusuhkaisista rikoksista ja niiden seuraamuksista säädettäisiin yleisen rikoslain uudistamisen yhteydessä. Lisäksi on huomioitava myös mahdolliset hallinnolliset seuraamukset, kuten esimerkiksi myyntiluvan mahdollinen määräaikainen peruuttaminen. Tässä yhteydessä kiinnitän huomiota elinkeinonharjoittajan ja myyjän heikkoon oikeusturvaan. Alkoholijuomien välittämiskielto on usein johtanut siihen, että alaikäinen suojelee tuttaviaan ja väittää ostaneensa ikärajatuotteen itse kaupasta. Tässä tilanteessa kauppa joutuu selvitysvelvolliseksi ja kaupalle on näissä tapauksissa siirretty todistustaakka vastoin oikeusjärjestystämme. Lisäksi on huomattava, että hallinnollisten seuraamusten ja rikosoikeudellisten seuraamusten yhteisvaikutuksena saattaa syntyä elinkeinonharjoittajan ja kaupan kannalta kohtuuttomia seuraamuksia. Tähän ja muihin elinkeinonharjoittajan oikeusturvaa heikentäviin seuraamuksiin ei ole kiinnitetty riittävästi huomiota eikä asiaa ole valmisteltu riittävästi oikeusministeriön kanssa, vaikka sitä on työryhmässä esitetty. Makua muuttavien ja limakalvoja puuduttavien aineiden käytön kieltäminen tupakkatuotteissa En vastusta esityksen tekemisestä EU:n komissiolle makuaineiden kuten mentholin kieltämisestä koko EU:n sisämarkkinoilla, mutta toteaa, että kiellon käyttöönotto lisäisi tupakan salakuljetuksen ja matkustajatuonnin määriä. 10 a Nuuskan maahantuonti henkilökohtaiseen käyttöön tai lahjaksi Nuuskan täyskiellon sijasta tulisi harkita rajoitetun maahantuonnin ja siihen liittyvän hallussapidon sallimista. Viittaan viittaa tullilaitokseen, jonka käsityksen mukaan tuontikieltoa ei voida valvoa, mikä johtaa nuuskan, muiden tupakkatuotteiden sekä huumeiden salakuljetuksen lisääntymiseen vahvistamalla salakuljetusrenkaiden toimintaa. 1 Tupakkalain tavoitepykälän uudistaminen Tupakka ja tupakkatuotteet on Suomessa määriteltävä samoin kuin muualla EU:n sisämarkkinoilla ja pykälästä tulee poistaa sen 2 momentti. 13 e Alkoholilain ja tupakkalain valvonnan yhteistyön tehostaminen Työryhmä esittää perustellusti, että alkoholi- ja tupakkamyynnin valvonnasta vastaavat viranomaiset toimivat yhteistyössä keskenään. Yhteistyötä edellyttää jo voimavarojen rajallisuus ja tarve tuottavuuden kasvattamiseen.
54 49 Yhteistyön onnistuminen edellyttää myös, että myyntivalvonnan osalta alkoholi- ja tupakkalainsäädäntö olisi mahdollisimman yhteneväinen ja valvonnassa huomioitaisiin omavalvontayhteistyö elinkeinonharjoittajien kanssa. Tästä tulisi lisätä maininta lakiin. Tupakkatuotteiden geneeriset vähittäismyyntipakkaukset En vastusta esityksen tekemistä asiasta EU:n komissiolle, mutta korostan, että menettely johtaisi salakuljetuksen voimakkaaseen kasvuun Suomessa Venäjän ja Viron lähinaapurina. Nikotiinivalmisteiden myynnin laajentaminen ravintoloihin Pidän esitystä perusteltuna. Esitän, että sosiaali- ja terveysministeriö huolehtisi tässä yhteydessä HoReCa-tukkukaupan mahdollisuuksista toimittaa myös nikotiinivalmisteita asiakkaina oleville ravintoloille. Tupakointi majoitustiloissa Pidän perusteltuna Matkailu- ja Ravintolapalvelut ry:n esitystä siitä, että majoitusliikkeissä tulee voida tarvittaessa varata 20 prosenttia hotellihuoneista tupakoiville asiakkaille. Osmo Laine Toimitusjohtaja Päivittäistavarakauppa ry
55 50 Helena Pollari: Eriävä mielipide Pidän Matti Vanhasen II hallituksen tavoitetta tupakoinnin vähentämisestä ja erityisesti lasten tupakoinnin aloittamisen ehkäisyä kannatettavana tupakasta aiheutuvien haittojen minimoimiseksi. Tavoitetta on tuettava lainsäädännöllä, silloin kun sille on yleisesti hyväksyttävät ja kiistattomat perusteet. Lainsäädäntöä ei pidä kuitenkaan lisätä sellaisissa tilanteissa, joissa tavoite voidaan saavuttaa myös muilla keinoin, esimerkiksi tehostamalla omavalvonnan ohjausta. Kuten kaupan työryhmälle esittämästä käy ilmi, tämä ohjaus on kaupan tekimistä aloitteista huolimatta ollut viranomaistaholta puutteellista. Katson, että lainsäädännön tulee olla yleisesti hyväksyttävää ja yleisen oikeustajun mukaista. Sen täytyy olla myös johdonmukaista ja selkeää. Selkeys merkitsee mm. sitä, että lähtökohtaisesti lain sisällön täytyy käydä ilmi itse laista. Lakia ei säädetä perusteluilla, jotka täydentävät lakia niissä, toivottavasti harvoissa tapauksissa, joissa lain pykälä kaipaa tarkennuksia. Johdonmukaisuutta edellytetään esimerkiksi erityisesti silloin, kun jokin toiminta perustellusti kielletään. Kiellolla täytyy olla toimiva valvontamekanismi, joka tarvittaessa johtaa oikeudenmukaiseen ja teon moitittavuuden näkökulmasta kohtuulliseen seuraamukseen. Seuraamusjärjestelmässä on välttämätöntä ottaa huomioon myös sanktioinnin kohteena olevan oikeusturva ja se ettei synny sanktiokumulaatiota. Lakiesitys sisältää merkittäviä yksilön ja yhteisön toiminnan rajoituksia. Tällaisia rajoituksia tai kieltoja ovat mm. alaikäisen kielto pitää hallussa tupakkaa, tupakan välittäminen alaikäisille ja nuuskan mahantuonnin kielto rajoitetusti omaan käyttöön. Työryhmä ei ole juurikaan pohtinut näiden kieltojen valvonnan järjestämistä tai kaikkia kieltojen rikkomisen seuraamuksia. Luonnoksessa on esitetty vain lainvastaista myyntiä koskevat rikosoikeudelliset seuraamukset. Katson, että hallituksen esitystä valmisteltaessa on arvioitava objektiivisesti kieltojen kaikki vaikutukset ja selvitettävä valvontaan liittyvät tekijät ja sen perusteella tehtävä ratkaisut. Työryhmä ei ole tehnyt tällaista punnintaa. Rangaistuksista säädettäessä tulee noudattaa yleisiä hyväksyttyjä oikeuspoliittisia periaatteita. Lain valmisteluun on kytkettävä sekä oikeus- että sisäministeriö, joita kumpaakaan työryhmä ei ole kuullut.
56 51 Lain valmistelun yhteydessä on myös arvioitava paitsi lain yhteiskunnalliset vaikutukset kokonaisuudessaan myös muutoksista elinkeinoelämälle aiheutuvat vaikutukset. Tupakoinnin rajoittaminen majoitushuoneissa Katson, että hotellihuoneiden tupakointirajoitusta ei tule toteuttaa esityksen mukaisena. Työryhmä esittää tupakoinnin rajoittamista hotellihuoneissa siten, että tupakointi olisi sallittu yhdessä kymmenestä majoitushuoneesta, aina kuitenkin vähintään kolmessa huoneessa. Katson, että tupakointi tulee sallia tarvittaessa kahdessa kymmenestä majoitushuoneesta, aina kuitenkin vähintään kolmessa huoneessa. Hotellien huoneista on jo nyt yritysten vapaaehtoisin toimin muutettu savuttomiksi yli 90 prosenttia. Savuttomien huoneiden määrä lisääntyy tehtävien remonttien yhteydessä edelleen jatkuvasti. Ongelmana alalla on kuitenkin se, että savuttomien huoneiden osuus hotelleissa vaihtelee. Osa hotelleista on kokonaan savuttomia osassa saattaa olla tupakoiville asiakkaille varattuja huoneita %. Eniten tupakoiville tarkoitettuja huoneita on sellaisissa hotelleissa, jotka ovat ulkomaalaisten suosiossa (venäläiset). Jos hotellilla ei ole tarjota asiakkaille riittävää määrää huoneita, joissa voi tupakoida, seurauksena on, että asiakkaat polttavat myös niissä huoneissa, joissa se on kiellettyä. Tästä seuraa se, että huoneet muuttuvat sattumanvaraisesti savullisiksi, kun asiakkaita ei voida ohjata sellaisiin huoneisiin, joissa tupakointi on sallittua. Tämä ei paranna työsuojelua ja tulee yrityksille kalliiksi. Hotellihuone ja asiakkaan toiminta siellä kuuluvat asiakkaan yksityisyyden piiriin. Kun jokaiselle asiakkaalle voidaan nykyisin varmuudella tarjota savuton huone, näin ei tapahdu tulevaisuudessa, jos esitys toteutuu. Esitetty rajoitus on omiaan heikentämään tilannetta nykyisestä sekä asiakkaan, henkilöstön että yrityksen kannalta. Savullisen huoneen siistiminen uudelleen savuttomaksi aiheuttaa hotellien arvioiden mukaan yritykselle euron kustannukset. Kiellon toteuttamisella siten että, hotellille annetaan mahdollisuus varata tupakoiville asiakkaille 20 prosenttia hotellihuoneista, on suuri merkitys erityisesti venäläisille turisteille palvelujaan tarjoaville majoitusliikkeille. Vaikka venäläisten osuus kaikista hotelliasiakkaista on alkuvuonna ollut 5 %, heidän osuutensa ulkomaalaisista hotellivieraista on ollut jatkuvassa kasvussa. Heidän merkityksensä hotellien
57 52 taloudelle ja työllisyydelle on merkittävä. Työllisyyden kannalta näiden asiakkaiden merkitys on suurin siellä missä työpaikkojen tarjonta on yleensä vähäisintä kuten Etelä- ja Pohjois - Karjalassa, Kainuussa ja Kymenlaaksossa. Esitetty tupakoinnin rajoittaminen 20 prosenttiin hotellihuoneista ei vaaranna työsuojelun toteutumista. Hotellien käyttöaste on vuonna 2008 tammi-syyskuussa ollut 53,4 %, mitä pääkaupunkiseudun merkittävästi muuta maata korkeampi käyttöaste nostaa selkeästi. Savullisten huoneiden käyttö rajoittuu hyvin harvoihin kohteisiin ja suppeisiin aikoihin vuodessa eikä siis ole jatkuvaa. Huoneiden huolellisella tuuletuksella ja muilla työjärjestelyillä pystytään suojaamaan työntekijöitä niin, etteivät he altistu tupakansavulle. Kansainvälinen kehitys osoittaa myös, että tupakointi on yleisesti vähenemässä. Tämä kehitys on todennäköistä myös niissä kansallisuuksissa, joiden keskuudessa tupakointi on meillä esiintyvää yleisempää. Tupakan näkyvän esillepanon kielto Katson, että tupakan näkyvää esillepanoa ei tule rajoittaa esitetyllä tavalla. Pidän perusteltuna lasten suojelemista tahattomalta altistukselta tupakkamainontaan. Tämän vuoksi kannatan menettelyä, jossa sosiaalija terveysministeriö tai tupakkamainontaa valvova viranomainen laatii yhteistyössä elinkeinon kanssa ohjeet tupakan sijoittelusta myyntipaikassa. Katson, että esillepanokiellon tehoa tupakointia vähentävänä tekijänä ei ole pystytty yksiselitteisesti osoittamaan, mikä on myös todettu työryhmän muistiossa. Suomessa tupakointi on vähentynyt ilman esillepanokieltoakin merkittävästi. Ravintoloissa savukemyynti on melko vähäistä lukuun ottamatta liikenneravintoloita. Savukemyyntiä on vähentänyt ravintoloiden tupakointikielto, joka laajenee ensi vuoden kesäkuussa koko ravintolaalalle siirtymäajan päättyessä, mikä merkinnee savukemyynnin vähenemistä entisestään. Nuorten suosimissa ruokaravintoloissa ei yleensä myydä savukkeita ja muissa ruokaravintoloissa niitä ei säilytetä asiakastiloissa. Katson, että niillä liikenneasemilla, joissa tupakat ovat näyttävästi esillä, esillepanoon voidaan puuttua ohjeistuksin. MaRa on osaltaan kehittämässä esillepano-ohjeistuksia yhdessä viranomaisten ja kaupan kanssa.
58 53 Nikotiinivalmisteiden myynti ravintoloissa Pidän perusteltuna työryhmän esittämää nikotiinivalmisteiden myynnin sallimista ravintoloissa tupakoinnista ja nuuskankäytöstä aiheutuvien haittojen vähentämiseksi. Painetta valmisteiden myyntiin saamiselle lisää vuoden 2009 kesäkuun alussa päättyvä siirtymäaika. Tällöin tupakointikielto ravintoloissa astuu voimaan täysmääräisesti. On myös perusteltua ulottaa myyntilupa ravintoloiden käyttämiin tukkuliikkeisiin. Tupakkatuotteiden geneeriset myyntipakkaukset Työryhmä ehdottaa, että sosiaali- ja terveysministeriö tekee Euroopan Yhteisön komissiolle aloitteen tupakkatuotedirektiivin muuttamiseksi niin, että yhteisön jäsenmaissa tupakkatuotteet olisi pakattava yhteneväisiin valkoisiin vähittäismyyntipakkauksiin. Katson, että ennen mahdollisen aloitteen tekemistä olisi huolellisesti selvitettävä, minkälaisia vaikutuksia esimerkiksi laittomaan tupakkatuotteiden kauppaan aloitteen toteuttamisella saataisi olla. Katson, että edellä olevat seikat tulee ottaa jatkossa huomioon hallituksen esitystä valmisteltaessa. Helena Pollari lakiasiainjohtaja Matkailu- ja Ravintolapalvelut MaRa ry
59 54 Liite Nuuskaraportti Lokakuu 2008 SOSIAALI- JA TERVEYDENHUOLLON TUOTEVALVONTAKESKUS
62 57 Johdanto Sosiaali- ja terveysministeriö antoi syyskuussa 2008 Sosiaali- ja terveydenhuollon tuotevalvontakeskukselle tehtäväksi koota nuuskaa käsittelevän raportin lokakuun 2008 loppuun mennessä. Raportin tarkoituksena on koota yhteen eri viranomaisten tietoja nuuskan käytöstä, kulutuksesta, maahantuonnista, lainvastaisesta myynnistä sekä niiden viimeaikaisesta kehityksestä Suomessa. Lisäksi raporttiin on pyritty keräämään tietoa Suomen ja Ruotsin välillä kulkevien matkustajalaivojen nuuskan myynnin määrästä ja sen viimeaikaisesta kehityksestä sekä nuuskan kulutuksen tilanteesta Ruotsissa. Viranomaisten lisäksi nuuskaan liittyviä tietoja on pyydetty ruotsalaiselta nuuskan valmistajalta Swedish Matchilta sekä Suomen ja Ruotsin välillä kulkevilta laivavarustamoilta. Neuvoston direktiivin 89/662/ ETY ja sen muutoksen 92/41/ETY 8 a artiklan mukaan jäsenvaltioiden on kiellettävä 2 artiklan 4 kohdassa määritellyn suussa käytettäväksi tarkoitetun tupakan markkinoille saattaminen. Suussa käytettäväksi tarkoitetulla tupakalla tarkoitetaan 2 artiklaan 4 kohdan mukaan kaikkia suussa käytettäväksi tarkoitettuja, kokonaan tai osittain tupakasta valmistettuja tuotteita lukuun ottamatta poltettavaksi tai pureskeltavaksi tarkoitettuja tuotteita, jauheena tai pieninä paloina tai jonakin näiden muotojen yhdistelmänä - varsinkin annospusseissa tai huokoisissa pusseissa tarjottuja - tai elintarvikkeita muistuttavassa muodossa olevia tuotteita. Ruotsin liittymissopimuksessa mainitaan, että direktiivin 8 a artiklassa oleva kielto ei koske Ruotsia, paitsi siltä osin, kuin kyseessä on kielto saattaa tämä tuote markkinoille elintarviketta muistuttavassa muodossa. Liittymissopimuksessa edellytetään, että Ruotsin kuningaskunta toteuttaa kaikki tarvittavat toimenpiteet sen varmistamiseksi, ettei tarkoitettuja tuotteita saateta markkinoille jäsenvaltioissa, joissa sovelletaan täysimääräisesti direktiivejä 89/622/ETY ja 92/41/ETY. Liittymissopimuksessa mainitaan edelleen, että Komissio valvoo tarkoitettujen toimenpiteiden tehokasta täytäntöönpanoa ja että Komissio esittää neuvostolle kolmen vuoden kuluessa Ruotsin liittymisestä kertomuksen siitä, miten Ruotsin kuningaskunta on pannut täytäntöön tarkoitetut toimenpiteet. Tähän kertomukseen voi tarvittaessa liittyä aiheellisia ehdotuksia. Tässä raportissa käsitellään ensin nuuskan kulutuksen tilannetta ja kehitystä Ruotsissa, ja sen jälkeen nuuskan kulutuksen tilannetta Suomessa.
63 58 1. Ruotsin nuuskatilanne Ruotsin nuuskatilannetta käsitellään tässä raportissa kahdesta näkökulmasta; viranomaisten tuottaman tiedon sekä Swedish Matchin tuottaman tiedon näkökulmasta. Ruotsin viranomaisten tuottamaa tietoa nuuskankulutuksesta on saatu muun muassa Ruotsin kansanterveyslaitoksen julkaisuista, kuten esimerkiksi koululaisille tehdyistä terveystapatutkimuksista. Swedish Matchin osalta Sosiaali- ja terveydenhuollon tuotevalvontakeskus on raporttia laatiessa käyttänyt hyväksi yrityksen internet-sivuilla olevaa tietoa. Lisäksi Tuotevalvontakeskus pyysi lokakuussa 2008 Swedish Matchiltä heidän näkemyksiään seuraaviin kysymyksiin: 1. Mikä on Swedish Matchin näkemys siitä, miksi nuuskan myynti on kasvanut viimeisten 15 vuoden aikana? 2. Onko nuuskan käyttö lisääntynyt viimeisten viidentoista vuoden aikana? a. Jos on, mistä Swedish Matchin näkemyksen mukaan kasvu johtuu? 3. Paljonko Swedish Match vie maasta Ruotsissa tuottamaansa nuuskaa muihin maihin (grammoissa tai purkeissa)? 4. Mikä on Swedish Matchin näkemys siitä, kuinka paljon Ruotsissa tuotetusta nuuskasta päätyy Suomeen Swedish Match antoi vastauksensa em. kysymyksiin Tuotevalvontakeskukselle lähetetyllä kirjeellä Nuuskan kulutus Ruotsissa Vuonna 2006 ruotsalaisista aikuisista miehistä 32 % ja naisista 19 % käytti tupakkatuotteita päivittäin. Ero ruotsalaismiesten ja naisten tupakkatuotteiden päivittäisen käytön välillä johtuu ruotsalaismiesten suuresta nuuskankäytöstä. Pelkästään nuuskaa käyttävien aikuisten määrä on Ruotsissa pysynyt muutamien viime vuosien aikana melko vakaana. Vuonna 2006 ruotsalaisista miehistä noin 21 % ja naisista noin 4 % käytti nuuskaa päivittäin. Miesten osalta nuuskan käyttö on tuolloin ollut lievässä laskusuhdanteessa, kun taas naisten osalta on ollut havaittavissa lievää kasvua (ks. kaava 1) Statens Folkhälsoinstitut, Minskat bruk av Tobak var står vi idag?, Oktober 2007, s. 28, 31
64 59 Päivittäiset nuuskankäyttäjät Ruotsissa sukupuolen mukaan % Miehet Naiset Kaava 1. Päivittäisten nuuskankäyttäjien (18-84 vuotta) prosenttiosuudet Ruotsissa vuosien välillä Nuorten osalta vuonna 2007 ruotsalaisista nuorista pojista ja tytöistä 19 % tupakoi päivittäin, melkein päivittäin tai silloin tällöin. Nuuskan kohdalla vastaava luku oli pojilla 19 % ja tytöillä 17 %. Tupakan ja nuuskan sekakäyttäjien osalta luvut olivat pojilla 11 % ja tytöillä 5 %.(ks. kaava 2) 20 Nuuskan kulutus kasvoi 15-vuotta täyttänyttä kohden Ruotsissa vuosien 1970 ja 2001 välillä 2,5-kertaiseksi 21. Kansainvälisesti vertailtuna ruotsalaisnuorten tupakkatuotteiden kulutus on korkealla tasolla. Muun muassa vuotiaiden ikäryhmässä nuorten miesten tupakkatuotteiden käyttö on 2,5 -kertainen verrattuna Kanadaan 22. Nuorten tupakkatuotteiden käyttö Ruotsissa vuonna % Pojat Tytöt 0 Tupakoi Nuuskaa Tupakoi ja nuuskaa Kaava 2. Nuorten tupakkatuotteiden käyttö Ruotsissa sukupuolen mukaan vuonna Statens Folkhälsoinstitut, Minskat bruk av Tobak var står vi idag?, Oktober 2007, s Kansanterveyslaitos, ( ) 22 Physicians for a Smoke-Free Canada, The Snus Experience, Lessons from Norway, Sweden and Canada on the public health consequences of widespread oral tobacco use, October 2007
65 60 Pitkällä aikavälillä nuuskan kulutus on Ruotsissa kasvanut huomattavasti. Samaan aikaan, kun muiden tupakkatuotteiden kulutus on Ruotsissa vähentynyt, on nuuskan kulutus kasvanut jatkuvasti. Näin ollen tupakkatuotteiden kokonaiskulutus ei ole Ruotsissa liiemmin vähentynyt viimeisen 35 vuoden aikana.(ks. kaava 3.) Kaava 3. Tupakkatuotteiden per capita-kulutus Ruotsissa vuosien välillä Swedish Matchin näkemys nuuskan kulutuksen kehityksestä Swedish Matchin mukaan nuuskan suosio Ruotsissa kasvoi 1960-luvun loppupuolella, jolloin tupakan polttamiseen liittyvät terveysriskit tulivat julkisuuteen. Tämän jälkeen nuuskan myynti Ruotsissa on noussut tasaisesti. Swedish Match ilmoittaa internet-sivuillaan, ettei nuuska ole koskaan ennen ollut yhtä laajalti käytetty ruotsalaisten keskuudessa ja että sen käyttö on yleistynyt myös ruotsalaisten naisten keskuudessa. Nuuskan myynti on Ruotsissa ollut nousujohteista vuodesta 1991 lähtien. Vuonna 2006 nuuskan myynti lähti kuitenkin ensimmäistä kertaa selvään laskuun (ks. kaava 4.). Vuonna 2006 alkaneen myynnin laskun suurimpana syynä on Swedish Matchin mukaan tupakkaveron nousu. Tupakkaveroa on Ruotsissa lähiaikoina nostettu kahdesti, tammikuussa 2006 ja Toisaalta nuuskan tax free-myynti on kuitenkin noussut. Samalla muutoksia on tapahtunut myös käyttäjätottumuksissa; nuuskankäyttäjät ovat siirtyneet irtonuuskan sijaan käyttämään annosnuuskaa Physicians for a Smoke-Free Canada, The Snus Experience, Lessons from Norway, Sweden and Canada on the public health consequences of widespread oral tobacco use, October Swedish Matchin internet-sivut, , Sweden/Snus-use-in-figures/
66 61 Kaava 4. Nuuskan myynnin kehitys vuosien välillä 25 Swedish Matchin mukaan nuuskan kulutus on lisääntynyt vuosien varrella, koska tietoisuus tupakoinnin tieteellisesti todistetusta vaarallisuudesta on levinnyt. Lisäksi kuluttajat ovat kasvavassa määrin olleet kiinnostuneita nuuskatuotteiden tarjoamista nautinnoista sekä nuuskatuotteiden moninaisuudesta. Yhtenä syynä nuuskatuotteiden kulutuksen kasvuun Swedish Match mainitsee tuotteiden sosiaalisen hyväksyttävyyden. Swedish Matchin mukaan muina mahdollisina syinä nuuskatuotteiden kulutuksen kasvuun on niiden laadun paranemisen sekä puute tieteellisistä todisteista nuuskan terveyshaittoihin liittyen. 26 Swedish Matchin Tuotevalvontakeskukselle toimittamassa kirjeessä nuuskan kulutuksen kasvua Ruotsissa on havainnollistettu kaavassa Swedish Matchin internet-sivut, , Sweden/Snus-use-in-figures/ 26 Swedish Matchin Sosiaali- ja terveydenhuollon tuotevalvontakeskukselle osoittama kirje,
Tupakkapoliittisia lakimuutoksia ja toimia valmistelevan työryhmän loppuraportti So s i a a l i - j a t e r v e y s m i n i s t e r i ö l l e Sosiaali- ja terveysministeriö asetti 1.11.2007 tupakkapoliittisia
tupakkapoliittisia lakimuutoksia valmistelevan työryhmän loppu- ja väliraportit
Sosiaali- ja terveysministeriön selvityksiä 2009:15 tupakkapoliittisia lakimuutoksia valmistelevan työryhmän loppu- ja väliraportit Ehdotukset tupakkalain ja tupakkaverolain muutoksiksi sosiaali- ja terveysministeriö